Kumpulan Anti-Vaksin Tidak Setuju Dr Zulkifli Dilantik Sebagai Menteri Hal Ehwal Agama

Perdana Menteri Malaysia, Tan Sri Muhyiddin Yassin semalam mengumumkan barisan kabinet baharu setelah runtuhnya kerajaan Pakatan Harapan awal bulan ini. Apa yang menarik kali ini, tiada jawatan Timbalan Perdana Menteri diwujudkan, tetapi Muhyiddin bakal dibantu oleh empat menteri kanan.

Apa yang lebih menarik adalah pelantikan bekas Mufti Wilayah Persekutuan, Dr. Zulkifli Mohamad al-Bakri sebagai  YB Menteri di Jabatan Perdana Menteri (Hal Ehwal Agama). Rata-rata rakyat Malaysia menyokong pelantikan ini, termasuklah Setiausaha Politik kepada Lim Kit Siang, Syahredzan Johan.

Pelantikan ini disambut baik oleh Dr. Zul sambil meminta orang ramai agar mendoakan beliau dapat menjalankan tugas dengan baik bagi membawa negara ke legasi seterusnya.

Namun terdapat satu golongan dikatakan kurang senang dengan pelantikan Dr Zul sebagai Menteri Hal Ehwal Agama. Mereka adalah golongan anti-vaksin. Satu golongan yang menolak suntikan vaksin kepada anak-anak mereka.

Dalam satu perkongsian yang dibuat oleh seorang pengguna Facebook ini menunjukkan betapa mereka kurang senang dengan pelantikan Dr Zul. Namun tiada alasan yang diberikan.

Sejurus selepas perkongsian ini dimuat naik, ia turut mendapat sokongan daripada beberapa ahli anti-vaksin yang lain. Ada sesetengah daripada mereka yang mempersoalkan pelantikan beliau sebagai menteri Hal Ehwal Agama.

Rasa kurang senang golongan anti vaksin ini hadir apabila Dr Zul pernah mengeluarkan fatwa ketika beliau menjadi Mufti Wilayah Persekutuan betapa pentingnya untuk memberi suntikan imunisasi kepada anak-anak.

“Ibu bapa dan penjaga yang lalai daripada kewajipan (memastikan anak-anak menerima imunisasi) adalah berdosa apabila anak-anak dijangkiti penyakit berjangkit yang boleh dielakkan.” Katanya dalam satu kenyataan.

Malah perang di antara Dr Zul dan golongan ini telah bermula dari tahun lalu lagi sejak beliau mengeluarkan fatwa betapa harusnya seorang ibu bapa menyuntik vaksin kepada anak-anak dibawah jagaan mereka.

Dalam masa yang sama, seorang pengguna Facebook, Shiddiq Batunam telah menulis satu surat terbuka untuk bekas mufti Wilayah Persekutuan. Dalam suratnya, beliau mengucapkan tahniah kepada Dr Zul ke atas lantikan di dalam kabinet baharu.

Sambil menekankan betapa pentingnya ilmu agama di ajar secara terus menerus sejak dari kecil sehinggalah dewasa, Shiddiq juga memohon kepada Dr Zul agar meneruskan perjuangan untuk memberi kesedaran kepada golongan anti-vaksin.

Beliau menambah bahawa kesan kepada gerakan anti-vaksin ini akan menyebabkan indeks umur hidup seseorang rakyat Malaysia itu pendek. Manakala bayi-bayi pula terdedah kepada bahaya sejak kecil lagi.

“Serangan anti-vaksin terhadap masyarakat sangat dasyat sehinggakan ada diantara mereka sanggup membiarkan anak sakit tidak dirawat dan menyerahkan bulat-bulat pada takdir tanpa sabarang usaha mengawalnya.” Katanya.

Bagi beliau, gerakan ini hadir daripada kalangan orang-orang yang menafikan hak akal walaupun mereka memahami agama dan meletakkan Islam sebagai satu jalan hidup.

Dr Zul dan 29 lagi menteri yang dilantik bakal mengangkat sumpah sebagai menteri pada hari ini di hadapan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah.

Berikut adalah cerita lain mengenai golongan anti-vaksin, klik pautan di bawah untuk membaca.

Netizen Berang Tindakan Ibu Anti-Vaksin Ini Mahu ‘Discharge’ Anak Hidap Demam Kuning

Golongan Anti-Vaksin Diundi Sebagai Manusia Paling Dibenci Pada 2019

Ibu Bapa Akan Didenda RM20,000 Jika Gagal Dapatkan Suntikan Vaksin Untuk Anak-Anak


Kumpulan Brotherhood Kembali Membantu Penunggang Motorsikal Malang

Masih ingat kumpulan Brotherhood yang menurap jalan sekitar Kuala Lumpur disebabkan sikap sambil lewa PBT?

Kisah bermula apabila seorang penunggang motorsikal cedera dengan luka yang besar akibat terlanggar bonggol baru yang tidak dicat. Bonggol yang besar berada di Setiawangsa ini tidak mempunyai papan tanda dan boleh menyebabkan penunggang motorsikal ‘terbang’ akibat tidak nampak pada waktu malam.

Atas dasar keprihatinan Lando Zawawi dan kumpulan Brotherhood mengecat bonggol ini agar tiada lagi kemalangan berlaku pada masa akan datang.

Semoga mereka diberi banyak-banyak kebaikan atas budi baik mereka.

LIKE dan FOLLOW Vocket di Facebook serta Instagram


Kumpulan BTS Sah Bakal Jalani Tugas Ketenteraan, Peminat Sanggup Tunggu Sehingga Tahun 2025

Ahli kumpulan lelaki K-pop terkenal di Korea, BTS sah akan menyertai latihan tentera selepas diumumkan oleh agensi mereka pada hari Isnin lalu. Menurut Bighit Music yang merupakan sebahagian daripada agensi BTS Hybe, ahli BTS kini bergerak ke hadapan dengan rancangan untuk memenuhi latihan tentera mereka.

Semua lelaki Korea Selatan yang sihat tubuh badan di bawah umur 30 tahun dikehendaki berkhidmat dalam tentera selama kira-kira dua tahun, terutamanya kerana negara itu secara teknikal berperang dengan Korea Utara bersenjata nuklear.

Dinyatakan BTS menjana berbilion-bilion dolar untuk ekonomi Korea Selatan serta menguntungkan label syarikatnya yang dikenali sebagai Hybe Entertainment. Mereka mendapat keuntungan besar walaupun mengadakan sedikit konsert semasa wabak coronavirus.

Di Korea Selatan, jika tidak menyempurnakan latihan ketenteraan adalah jenayah yang boleh dihukum penjara dan stigma sosial. Dalam satu kenyataan, ia berkata bahawa apabila setiap individu memulakan album solo, ia adalah masa yang sesuai, dan ahli BTS berbesar hati untuk berkhidmat.

Di dalam kenyataan itu juga mengatakan, ahli kumpulan yang tertua, Jin akan memulakan proses itu sebaik sahaja jadual solonya selesai pada penghujung Oktober. Manakala, ahli kumpulan lain berhasrat untuk menjalankan latihan ketenteraan mereka mengikut rancangan peribadi mereka sendiri.

Kebanyakan peminat BTS yang dikenali sebagai Army sedih dengan berita yang mengejutkan itu. Mereka mengatakan bangga dengan keputusan yang dilakukan oleh BTS dan berjanji untuk menunggu BTS sampai habis latihan ketenteraan pada tahun 2025.

Jujur kaget dan sedih banget dapet notif dari bighit, tapi aku bangga sama keputusan Bangtan, Aku janji bakal nunggu bangtan sampai tahun 2025 dimana kita bisa kumpul lagi💜#ForeverWithBTSARMY FOREVER BTS FOREVER WE LOVE YOU BTS WE WILL WAIT FOR YOUpic.twitter.com/ziGrBV8lim

— Tara⁷ (@iamtaehyungii) October 17, 2022

Tambahan lagi, ada juga peminat mengatakan dua tahun untuk latihan ketenteraan itu hanyalah sekejap sahaja dan mereka tetap menunggu kumpulan tersebut untuk kembali daripada latihan ketenteraan.

“Satu perkara yang saya akan sentiasa kagumi tentang BTS ialah kejujuran dan ketelusan mereka. Majlis Makan Malam Festa, ucapan mereka di Busan, semua ini benar-benar menyediakan kami untuk saat ini, di mana kami mudah keliru dan sedih, tetapi sekarang setelah kami dimaklumkan, kami memahami dan lebih bersemangat untuk menyokong mereka,” ujar army di laman Twitter.

One thing I'll forever praise BTS for, is their honesty and transparency. The Festa Dinner, their speeches in Busan, it literally prepares us for this moment where we could easily be confused & sad, but now that we're informed, we're understanding and more eager to support them.

Menteri pertahanan Seoul menyatakan pada bulan Ogos bahawa BTS boleh meneruskan persembahan dan persediaan untuk konsert antarabangsa semasa berkhidmat dalam tentera.

Septet mengumumkan pada bulan Jun bahawa mereka akan berehat sebagai satu kumpulan untuk meneruskan projek solo.


Muncul Dalam Rancangan Temu Bual, Kumpulan ‘Dancing Coffin’ Kini Ibarat Selebriti Di Ghana

Tuah video lama yang kembali viral sebagai meme, Benjamin berkata kumpulan pembawa keranda miliknya kini menerima permintaan yang tinggi sehingga mendapat permintaan dari luar negara.

Itu adalah antara perkongsian pengasas Nana Otafrija Pallbearing & Waiting Services, Benjamin Aidoo yang dijemput stesen televisyen TV3 Ghana untuk satu segmen temubual bersama pengacara Giovani Elolo Caleb. Anda boleh melihat temu bual penuh Giovani dan Benjamin pada video di bawah.

Giovani berkata kumpulan milik Benjamin ini kini boleh dianggap sebagai ‘selebriti’ yang menharumkan nama Ghana di seluruh dunia. Bagi Giovani, video berkenaan sedikit sebanyak menghiburkan semua orang di kala dunia dilanda pandemik COVID-19.

Menurut Benjamin dalam temu bual tersebut, syarikatnya menerima undangan untuk majlis pengebumian sekitar 5-6 majlis seminggu. Namun, angka berkenaan kini meningkat selepas mereka terkenal.

“Ya permintaan kami meningkat dan kami cuba untuk penuhkan semua undangan. Sebenarnya menari di majlis kematian itu adalah optional dan kami mengikut permintaan keluarga si mati. Jika mahu upacara yang normal, kami tidak menari. Jika mahu menari, kami akan menari,” kata Benjamin.

Apabila ditanya sama ada cas perkhidmatan mereka meningkat selepas mereka viral, Benjamin berkata rate mereka tetap sama tetapi harga akan berubah sekiranya ada permintaan tambahan seperti jenis kostum yang perlu dipakai, jenis tarian dan banyak lagi.

“Setiap pengebumian kami, ada black and white  dan kami terima bayaran setakat yang dipersetujui sahaja. Harga kami adalah 1,500 Ghana Cedi (~RM1,157.20) sehingga yang tertinggi adalah  2,500 Ghana Cedi (~RM1,928.66) . Tetapi disebabkan kami turut menerima permintaan dari luar negara, harganya akan berbeza dan kami akan charge klien luar negara dalam Dolar Amerika Syarikat,” tambah Benjamin sambil tersenyum.

Benjamin turut berkongsi kisah paling tidak dapat dilupakan sepanjang menjadi pembawa keranda apabila ditanya oleh Giovani. Untuk setiap undangan, mereka tidak mengetahui keadaan fizikal si mati.

Ada dalam satu undangan, mayat yang perlu angkat adalah 3 kali ganda saiz Giovani dan ia memang tugasan yang sangat berat. Tetapi mereka tetap teruskan tanpa mengeluh kerana mereka tidak charge berdasarkan berat dan bila sudah dibayar, itulah tugasan yang perlu diselesaikan.

Benjamin juga tidak terlepas daripada khabar angin mengatakan mereka boleh bercakap dengan mayat dan banyak lagi. Benjamin menerangkan ia cuma kepercayaan karut dan mereka datang ke sesuatu majlis untuk angkat mayat dan memberi penghormatan sahaja.

Benjamin turut menjawab kes sebuah video di mana keranda yang dibawa terjatuh ketika ‘persembahan’. Benjamin berkata itu bukan syarikatnya dan disebabkan beliau merupakan pelopor kepada trend itu di Ghana, ramai syarikat lain yang cuba meniru tetapi tidak membuat persiapan yang betul.

“Individu dalam video berkenaan bukan kami tetapi syarikat pesaing. Perkara seperti itu adalah sesuatu yang kami mahu elak dan disebabkan itu setiap tarian akan ada rehearsal dan persiapan terperinci,” kata Benjamin.

Apabila ditanya oleh Giovani sama ada mereka menolak kerja individu yang mati kerana COVID-19, mereka tidak menolak permintaan tersebut tetapi akan mengenakan bayaran dua kali ganda berbanding harga normal. Mereka terpaksa mengenakan harga tinggi kerana tugasan berkenaan adalah lebih berisiko tinggi.

Berdasarkan komen di Facebook TV3 Ghana, rakyat Ghana berterima kasih kepada Benjamin dan kumpulannya kerana mengharumkan nama Ghana di mata dunia. Walaupun tular sebagai meme, mereka tetap dianggap ‘penghibur’negara.

P/S: Jangan lupa pakai topeng muka ketika keluar rumah. Jika anda sedang mencari, tekan di sini kerana MR.DIY akan beri potongan harga RM10 untuk setiap pembelian sekotak topeng muka (50s). Cepat sebelum kehabisan stok.

Untuk sejarah lanjut kumpulan ini, anda boleh baca pada pautan di bawah.

Ini Kisah Di Sebalik Tarian Kematian Di Ghana Yang Kini Tular Sebagai ‘Meme’

Anak Perempuan El Chapo Dan Kartel Dadah Mexico Turun Padang Bantu Penduduk Terjejas Akibat COVID-19

Presiden Brazil Pecat Menteri Kesihatan Kerana Menjalankan Perintah ‘Lockdown’


Kumpulan K-Pop Baru ‘aespa’ Bawa Konsep Berbeza Dengan Gabungan Ahli Virtual Dan Realiti

Terbaharu, video pengenalan kumpulan K-Pop baharu aespa mendapat perhatian ramai. aespa yang bakal membuat kemunculan sulung tidak lama lagi telah didedahkan oleh pengasas SM Entertainment, Lee Soo-man.

Menurut Lee Soo-man, aespa akan menampilkan ahli yang terdiri daripada manusia biasa dan juga ahli virtual. Pastinya ini sesuatu yang ‘fresh’ dan tiada lagi kumpulan K-Pop pernah bawa konsep seperti ini.

Malah, SM Entertainment juga telah memuat naik video teaser temubual Karina bersama virtualnya, ae-Karina. Menerusi video tersebut, mereka telah berkongsi detik pertemuan pertama dan cara mereka berhubung antara satu sama lain.

Menerusi video tersebut juga Karina ada menyebut akan kehadiran Navis yang membantu mereka berdua berhubung. Melihat video-video yang dikongsikan oleh SM Entertainment, konsep yang dibawa oleh aespa ini yang menggabungkan antara dunia nyata dan virtual pasti dinanti-nantikan peminat K-Pop.

Sementara itu, kami mahu kongsikan 5 drama Korea ‘ongoing’ yang anda boleh tonton di rumah pada pautan di bawah ini.

5 Drama Korea ‘Ongoing’ Yang Anda Boleh Layan Sepanjang PKPB Di Rumah

Park Seojoon Beli Bangunan RM40 Juta Dan Tawar Sewa Dengan Harga Murah Demi Bantu Peniaga


Kumpulan Nasyid Terkenal Hanya Ditawarkan Daging Korban Sebagai Upah Buat Persembahan

Walaupun lagu mereka masih lagi diputarkan di radio-radio dan menjadi siulan namun tidak dapat dinafikan kumpulan nasyid tidaklah sepopular penyanyi genre-genre lain di negara kita.

Bagaiamanapun, itu tidaklah bermakna mereka ini harus menerima layanan yang kurang berbanding penghibur dan penyanyi lain yang lebih popular.

Seperti yang berlaku kepada kumpulan Rabbani ini apabila salah seorang anggota mereka baru-baru ini berkongsi hanya ditawarkan daging korban sebagai upah persembahan yang akan dilakukan mereka pada sambutan Aidiladha tidak lama lagi.

Perkara itu dikongsikan sendiri Mohd Asri Ubaidullah di akaun Facebook-nya selepas dikatakan menerima tawaran sedemikian rupa baru-baru ini daripada salah satu penganjur yang berminat untuk mendapatkan perkhidmatan mereka.

Jemputan itu jelasnya bukan saja melibatkan kumpulan Rabbani tetapi turut diberikan kepada kumpulan-kumpulan nasyid terkenal dalam negara.

“Maka tanpa perlu ambil masa panjang dan pantun bagai, penganjur tadi dengan penuh keyakinan nan padu menyebut upah untuk persembahan ini mereka hanya berikan setiap orang daging korban sahaja

“Terus tak mampu nak kata apa, jantung bagai berhenti sekejap nasib cek degup nadi masih ada, dan tekanan darah masih normal tidak memuncak ke atap,” kongsinya.

Walaupun tidak menyatakan dengan jelas sama ada menolak atau menerima jemputan tersebut, namun beliau dilihat mempersoalkan tindakan penganjur tersebut.

Jelasnya, pihak mereka masih perlu mengeluarkan belanja seperti minyak kenderaan untuk hadir ke majlis tersebut.

“Sedang berkira-kira juga nak mencari stesen minyak mana yang boleh menerima daging korban tersebut untuk digantikan dengan minyak kenderaan.

“Dan untuk sahabat-sahabat munsyid yang jauh dan sakit tapi perlu memenuhi undangan ini dapat menggantikan daging korban ini dengan tiket bas dan juga ubat untuk memenuhi hak penganjur seperti ini,” jelasnya lagi.

Mohd Asri dalam satu hantaran susulan mengenai perkara tersebut di Facebooknya bagaimanapun memberitahu perkara itu telah ‘selesai dengan baik dan penuh kasih sayang’.

Jelasnya hantaran terdahulu yang dibuatnya itu bukanlah untuk merendahkan sesiapa yang bekerja bersama mereka kerana mereka ini juga merupakan antara asbab rezeki yang dikurniakan Allah SWT kepada mereka.

“Namun nak mengingatkan bahawa ‘peristiwa’ semalam selalu dihadapi bagi kami lebih-lebih lagi para ustaz dan daie yang lain.

“Kadang-kadang ada diantara mereka mengangkat status di dinding (Facebook) ini bukan hendak meraih simpati tapi sekadar ingatan bahawa semua yang mereka jemput berurusan ada juga tanggungjawab yang perlu dilunaskan.

“Tidak untuk diri sendiri sahaja tapi juga sebahagiannya ada tanggungan besar seperti keluarga, kakitangan dan lain-lainnya,” jelasnya.

Walaupun nasyid tidaklah sepopular seperti suatu ketika dahulu namun ia masih lagi mendapat tempat dalam kalangan pendengar dan juga penyanyi baru seperti Alif Satar. Baca perkongsian kami mengenainya di pautan di bawah.

Dengarkan Single Baharu Alif Satar Dan Raihan ‘Damba CintaMu’

Dengarkan ‘Sesungguhnya2019’ Alif Satar Dan Raihan Versi Live Di JAMMING HOT


Kumpulan Newbee Muncul Juara ESL One Genting 2018

Dendam terbalas buat pasukan Newbee selepas berjaya mendapatkan pembalasan diatas juara Dota 2 ESL One Genting, Team Liquid di Genting Highlang pada 28 Januari yang lalu.

Kemenangan pasukan Newbee pada tahun ini juga merupakan kali pertama sepanjang 4 tahun pertemuan mereka. Melalui pertandingan pada kali ini, Newbee tampak lebih yakin untuk ke Grand Final dengan hanya cuma satu kekalahan kepada Team Liquid pada peringkat kumpulan.

Sebuah kemenangan yang bermakna buat pasukan Newbee. Berikut merupakan sorotan penuh perlawanan diantara Newbee dan Liquid. Enjoy!


Kumpulan Rage Against The Machine Dikecam Peminat Kerana Sokong Palestin

Bagi anda yang pertama kali mendengar nama kumpulan ini, Rage Against the Machine atau RATM adalah kumpulan rock dari Amerika Syarikat yang dibentuk pada tahun 1991.

Kumpulan ini terdiri daripada Zack de la Rocha, Tim Commerford, Tom Morello dan Brad Wilk. Lagu-lagu yang diterbitkan oleh RATM sering berkisar mengenai sudut pandang mereka mengenai politik.

Apabila isu Palestin dan Israel menjadi panas beberapa hari ini, RATM juga tidak terlepas daripada memberi pandangan mereka mengenai peperangan yang melanda dua negara yang bergolak ini.

Dengan menggunakan media sosial, RATM menulis mesej ringkas kepada 5.2 juta pengikut mereka di Facebook sebagai tanda solidariti kepada rakyat Palestin yang teruk di bedil oleh peluru berpandu Israel.

“Keganasan dan kekejaman yang kita saksikan di Sheikh Jarrah, perkarangan Al Aqsa dan Gaza adalah kesinambungan selama beberapa dekad dari pemerintahan apartheid Israel yang brutal dan pendudukan [ke atas] Palestin yang ganas.

“Kami berdiri bersama rakyat Palestin ketika mereka menentang keganasan penjajahan ini dalam semua bentuk,” kata RATM di laman Facebook mereka hari ini.

Catatan ringkas berserta gambar seorang lelaki memegang bendera Palestin di Facebook RATM telah mendapat reaksi yang pelbagai. Ia juga telah mengundang 6,000 komen dan 5,000 lebih perkongsian.

Namun apa yang ralat mengenai catatan terbabit adalah sebahagian daripada peminat RATM tidak menyokong kumpulan rock kesayangan mereka berpihak kepada Palestin.

Kebanyakan daripada mereka percaya bahawa mangsa yang sebenar dalam isu pergolakan dua negara ini adalah Israel dan Palestin adalah negara yang memulakan kacau ganggu.

“Anda berada di pihak yang salah. Orang Israel mahukan kedamaian, dan dikelilingi oleh pengganas,” kata seorang netizen.

“Anda salah. Dan jangan membaca sejarah terlalu banyak. Teruskan sahaja dengan muzik. Anda lebih relevan dengan itu,” kata netizen yang lain di ruangan komen.

“Palestin menembak Israel sebanyak tiga kali sebelum Israel datang mempertahankan diri. Teruskan bermain muzik dan diam,” kata netizen.

Untuk rekod, RATM terkenal dengan pandangan politik anti-autoritarian dan revolusioner. Kebanyakan lagu kumpulan ini difokuskan untuk menyuarakan pandangan politik kiri mereka.

Terdahulu, tentera Palestin telah menembak 130 peluru berpandu ke Tel Aviv setelah serangan udara Israel memusnahkan blok menara di Semenanjung Gaza.

Hamas melancarkan roket setelah Israel menghancurkan Menara Hanadi di Gaza, yang merupakan pejabat pemimpin politik Hamas.

Dalam serangan peluru berpandu Hamas, seorang wanita berusia 50 tahun terbunuh di Rishon LeZion, dekat Tel Aviv, Israel.

Hujan peluru dari Gaza belum berhenti, Israel mula dilanda perang saudara pula. Klik pautan di bawah untuk membaca.

Hujan Peluru Dari Gaza Belum Berhenti, Israel Mula Dilanda Perang Saudara Pula

Kenali Briged Al-Qassam, Pejuang Yang Berjaya Menakutkan Tentera Zionis Israel

6 Sebab Mengapa Israel Takut Pada Briged Al Qassam


Kumpulan T20 Pembayar Cukai Tertinggi Bagi 2022, Jumlah Disumbang Bernilai RM33.68 Bilion

Lembaga Hasil Dalam Negeri (LHDN) mendedahkan kumpulan T20 menyumbang 85%, atau RM33.68 bilion, daripada cukai pendapatan peribadi yang dikutip tahun lepas.

Pengarah Pejabat Ketua Pegawai Eksekutif LHDN, Ranjeet Kaur, berkata sejumlah RM39.26 bilion cukai pendapatan peribadi dikutip pada 2022.

Kumpulan M40 menyumbang 13%, atau RM5.38 bilion, kepada cukai pendapatan peribadi yang dikutip pada 2022, katanya kepada Utusan Malaysia.

Baki 2% adalah daripada pelbagai kategori.

Kutipan cukai pendapatan peribadi tahun lepas sebanyak RM39.26 bilion membentuk 19% daripada rekod RM175.4 bilion yang dikutip LHDN.

Cukai korporat menyumbang RM97.94 bilion, atau 55%, daripada keseluruhan hasil cukai LHDN tahun lepas.

Baki 26% daripada hasil cukai keseluruhan LHDN, atau RM37.8 bilion, diperoleh daripada cukai keuntungan hartanah, duti setem dan cukai ke atas koperasi.

Ranjeet berkata Bajet 2023 bertujuan untuk mengembangkan asas cukai dengan mengurangkan cukai bagi mereka dalam kumpulan M40 dan meningkatkan cukai bagi mereka dalam kumpulan T20, yang melibatkan kira-kira 150,000 pembayar cukai.

Tambah beliau lagi, kerajaan membelanjakan RM5 bilion untuk pengecualian cukai melalui pelbagai inisiatif, dengan kebanyakan pengecualian diberikan kepada perniagaan untuk merancakkan aktiviti ekonomi.

Awal bulan ini, Ketua Pegawai Eksekutif LHDN Nizom Sairi berkata agensi itu berada di landasan yang betul untuk mencapai sasaran kutipan cukai RM176.1 bilion tahun ini.

Setakat ini, katanya, agensi itu telah mengutip lebih banyak cukai kali ini berbanding tahun lepas, sambil menambah beliau yakin LHDN boleh melebihi sasaran kutipan hasilnya.


6 Perkara Unik Yang Ingin Aku Kongsikan Sewaktu Travel Ke Pulau Sabang, Acheh

Musim cuti sekolah ni korang ke mana je? Puas berjalan ke sibuk bekerja?
Ni aku ada tempat menarik nak bagitahu, mana tahu korang tengah merancang nak pergi bercuti tapi masih tak jumpa lagi tempat yang menarik. Aku cadangkan korang pergi bercuti ke Pulau Sabang di Aceh.

Sebenarnya sebelum ni aku tak pernah dengar pun Pulau Sabang. Tapi Aceh aku tahu lah. Jadi waktu aku scroll FB, aku terbaca satu pos dari The Vocket Itinerari Bajet 4 Hari 3 Malam Ke Acheh Indonesia

Aku tertarik dengan gambar pantai yang dorang kongsikan. Tanpa membuang masa, aku pun terus cari tiket tambang murah ke Aceh. Korang tahu apa jadi? Aku terbeli tiket flight yang agak mahal.  Hahaha. Jadi, hati-hati waktu beli tiket flight, jangan terlampau teruja sangat.

Untuk makluman Pulau Sabang dan Pulau Weh tu sama saja. Cuma orang Aceh lebih banyak panggil Pulau Sabang. “Ke mana kau? Ke Sabang.”

Aku kongsikan tips ke Pulau Sabang syurga yang tersembunyi:

1. Sabang adalah pulau yang mengutamakan hukum Syariah.

Jika korang dah berkahwin dan merancang nak pergi bercuti ke Sabang, jangan lupa bawa surat kahwin. Kalau tidak, mau korang suami isteri kena tidur bilik berasingan. Haha.

Aku tak pernah nampak bikini berjalan semasa bercuti di Sabang. Untuk perempuan, pakailah pakaian yang sopan ye. That’s why I think Sabang is hidden paradise.

Nak jalan-jalan di Sabang, aku syorkan korang guna servis motor ataupun beca motor sebab di Pulau Sabang banyak permandangan yang indah. Jadi kalau korang naik motor, senang nak berhenti untuk ambil gambar dan udaranya pun segar.

4. Biar tinggal lama di Pantai Sumur Tiga berbanding di Pantai Iboih

Sebab banyak tempat yang menarik berhampiran dengan Pantai Sumur Tiga. Di Iboih takda apa! Iboih tu tempat snorkeling je. But, its up to you.

Korang jangan lupa aktifkan untuk pengeluaran antarabangsa. Kalau korang bawa duit Ringgit dan nak tukar ke duit Rupiah, lebih baik tukar di Malaysia sebab di Sabang dorang caj lebih untuk tukar duit.

Nak pulak sekarang Ringgit tengah jatuh dan akan terus jatuh seperti jatuh ditimpa tangga. Rugi tambah gawat.

6. Tempat wajib korang datangi ketika berada di Sabang :

Pada aku, Pulau Sabang ni lengkap. Ada bukit, gunung, gua, air terjun dan banyak pantai yang indah. Nora bagi 5 bintang. Hehe.

Jadi itu saja tips dari aku yang dah ke sana. Sabang selalu cantik di sisi mata. Kalau ada masa, korang pergilah ke sana! I LOVE SABANG, mungkin 2017 aku akan ke sana lagi.

Dan ini aku kongsikan vlog yang aku buat untuk trip ke Sabang. Selamat menonton.

Baca lagi: 22 Perkara Anda Perlu Tahu Sebelum Travel Ke Acheh Indonesia


Kumpulan Wanita Ini Terima ‘Standing Ovation’ Daripada Penonton Asia’s Got Talent 2019

4 orang wanita yang bergabung dibawah satu kumpulan, dikenali sebagai NAMA telah berjaya melayakkan diri ke peringkat seterusnya di Asia’s Got Talent 2019. NAMA dianggotai oleh Nur Fazrina, Noor Syamimi, Norfazira dan Nur Farahida.

Pada sesi ujibakat tersebut, mereka berjaya menawan hati Anggun, Jay Park dan penonton, namun tidak bagi David Foster. Menurut David, mereka telah berjaya memberikan persembahan yang menghiburkan tetapi belum cukup baik bagi dirinya. Tambahnya lagi, mereka boleh mendapatkan ‘yes’ jika mereka boleh memperbaiki prestasi ke tahap yang lebih baik.

Walau bagaimana pun, Anggun memberikan komen positif kepada mereka dengan mengatakan dia tidak pernah melihat persembahan yang disampaikan oleh sekumpulan wanita berhijab dan berani membuktikan bakat tidak boleh dinilai dari paras rupa. Jay Park turut memberikan komen positif yang menyamakan NAMA dengan The Supreme moden.


‘Kunci Mulut’ Dan Mahu Dedah Di Mahkamah, Netizen Sokong Tindakan Bekas Isteri Pakar Saham

Kecoh sejak beberapa hari lalu apabila tular isu melibatkan pakar saham popular negara iaitu Datuk Dr Nazri Khan (DDNK) berusia 47 tahun yang berkahwin dengan pasangannya berusia 25 tahun.

Isu menjadi lebih hangat apabila isteri pertama DDNK  mengucapkan tahniah kepada suaminya serta mempertikaikan soal perkahwinan yang berlangsung di Thailand tanpa pengesahan beliau yang masih belum menerima sijil cerai dari pejabat agama.

Di sebalik kritikan dan buah mulut netizen melibatkan pasangan pakar saham yang berkongsi kisah cinta dan tema perkahwinan, bekas isteri DDNK baru-baru ini telah memuat naik sebuah perkongsian di Facebook Atielia De Sams dengan memaklumkan tindakannya yang berdiam diri serta memilih untuk menceritakannya di mahkamah kelak.

Perkongsian yang dibuat nyata mendapat sokongan di kalangan netizen yang bersetuju dengan tindakan yang dilakukan. Malah, terdapat netizen yang turut mengigatkan untuk memperjuangkan isu harta sepencarian, hadhanah dan nafkah anak.

Atielia juga turut berkongsi di Facebook sekitar beberapa jam lalu memaklumkan prosiding kes hadhanah telah selesai berlangsung pada hari ini di Mahkamah Tinggi Syariah Selangor.

Beliau juga turut memanjatkan kesyukuran kepada Allah dalam memudahkan urusan serta berterima kasih kepada semua yang telah mendoakan beliau.

Sementara itu, isteri DDNK, Nor Ernie Rossmeris pada hari ini sekali lagi menjadi buah mulut netizen apabila tular sebuah video daripada Instagram Caprice yang memperlihatkan beliau menghempaskan bantal dalam temu bual tersebut selepas dilabel sebagai perampas dan pisau cukur.

DDNK juga turut memohon kepada orang ramai agar berhenti mengecam isteri beliau serta orang ramai mampu doakan agar perkahwinan yang dibina mampu bahagia dan berkekalan.


Kungfu Wing Chun Dan Seni Silat Lian Padukan Membawa Kepada Satu Titik Persamaan

Apabila membandingkan gaya Seni Silat Lian Padukan dan Kungfu Wing Chun, terdapat banyak persamaan diantara kedua-dua seni mempertahankan diri ini. Ia adalah penting untuk memahami gaya dan teknik semasa bertempur. Kedua-dua seni mempertahankan diri ini mempunyai persamaan yang amat besar dari segi tendangan, tumbukan, menarik, memerangkap dan bergelut.

Lian Padukan adalah sejenis seni beladiri yang berasal dari Yunnan, China. Ia dibawa ke Singapura oleh seorang pedagang Arab dari Yunan bernama Syed Abdul Rahman Yunani pada kurun ke-18. Beliau berketurunan Saidina Semaun Al-Radzi, pengasas sebenar aliran Buah Pukul yang kini masyhur di selatan Semenanjung Malaysia.

Dalam sejarah, tercatat satu insiden di pelabuhan Singapura di mana Syed Abdul Rahman bertempur dengan 8 orang penarik lanca akibat perselisihan faham. Akhirnya, Syed Abdul Rahman dengan mudahnya mengalahkan mereka. Berita itu sampai ke pengetahuan Sultan Ibrahim, Sultan Johor ketika itu, lalu baginda menitahkan pengawal peribadinya Datuk Awang bin Ali (Awang Daik) untuk menyiasat kehebatan Syed Abdul Rahman.

Menurut firasat Awang Daik pula, beliau tidak mampu menewaskan Syed Abdul Rahman berseorangan, lalu beliau meminta izin dari Sultan untuk membawa sahabatnya, Pak Long Muhammad Yasin Yunus yang merupakan Ketua Polis Muar ketika itu.

Ketika kedua-duanya bertemu dengan pedagang Arab itu, dan setelah berkali-kali diumpan menunjukkan kebolehannya, Syed Abdul Rahman terpaksa bertempur dengan mereka. Akhirnya, kedua-duanya Awang Daik dan Pak Long tewas di tangan Syed Abdul Rahman. Untuk menebus kekalahan mereka, Sultan Ibrahim menitahkan agar kedua-dua pendekar Johor itu berguru dengan Syed Abdul Rahman Yunani.

Ketika itu, Stamford Raffles tidak membenarkan apa jua seni beladiri dipelajari di Singapura, maka Syed Abdul Rahman dijemput mengajar di Mersing, Johor, di mana Awang Daik merupakan Pesuruhjaya Tinggi daerah itu.

Mulai saat itulah, kaedah beladiri itu dikenali sebagai Buah Pukul Mersing, di mana banyak dari golongan kerabat diraja, bangsawan dan pendekar yang turut sama menuntut.

Antara orang yang mempelajari seni ini adalah Isa Sulaiman dan Yaakob Tera dan dikembangkan lagi kepada Pak Teh Muhammad Yasin bin Kubong, seorang anak watan Mersing. Kemudian, seni ini diperturunkan kepada Abdul Rahman bin Awang Chik (Cu Aman) yang mewariskannya kepada Mohamed bin Chik (Pak Mat Kedidi).

Sejarah Wing Chun boleh dikatakan sebagai campuran sejarah dan lagenda. Seni mempertahankan diri ini berasal dari kuil Shaolin Selatan China pada kurun ke-17. Ng Mui adalah seorang Buddha Nun yang amat mahir dalam seni mempertahankan diri Shaolin, beliau mencipta seni mempertahankan diri yang baru dimana ia sesuai digunakan oleh semua saiz, berat dan jantina.

Inspirasi Wing Chun adalah daripada pergerakan haiwan dan diubah suai kepada pergerakan manusia, gerakannya kelihatan halus dengan hanya memerlukan sedikit daya sahaja gerakan neutral bagi menyekat dan menyerang dengan berkesan keatas lawan.

Pelajar pertama Ng mui iaitu Yim Wing Chun yang dipaksa untuk berkahwin dengan panglima perang yang jahat. Selepas beliau menguasai seni tersebut untuk mempertahankan dirinya dan akhirknya beliau berjaya menghalau penjahat itu.

Yim Wing Chun menamakan gerakan tersebut sebagai Wing Chun sempena namanya sendiri sebagai pelajar pertama kepada Ng Mui. Ini adalah bagaimana cara Wing Chun bermula berdasarkan teori lagenda yang popular.

Walaupun ia telah diajar berkurun sebelumnya namun tiada catatan dokumen yang rasmi direkodkan. Lagenda kurun ke 19 yang paling dihormati dan berwawasan sebagai Grandmaster utama Wing Chun ketika itu ialah Ip Man.

Ip Man berpindah ke Hong kong pada tahun 1948 di mana beliau menjadi Master pertama untuk mengajar Wing Chun kepada orang ramai dan membuat gaya yang kekal sehingga kini.

Kini, Grandmaster Ip Chun adalah anak sulung kepada Ip Man dan salah seorang guru yang paling dihormati masih meneruskan legasi Wing Chun dan beliau sendiri masih mengajar di Hong Kong sehingga ke hari ini.

Terdapat persamaan dalam teknik menyekat dan menyerang diantara Seni Silat Lian Padukan dan Kungfu Wing Chun.

Kedua-dua seni mempertahankan diri ini amat pakar didalam pertempuran jarak dekat dimana mereka mampu memanipulasi pergerakkan tangan dan kaki lawan.

Genre seni bela diri ini menggabungkan satu tumbukan lurus dan diikuti dengan tumbukan berikutnya dari arah bertentangan lengan lawan secara berturut-turut atau lebih dikenali sebagai “Tumbukan Berantai”.

Tumbukan Berantai ini sekurang-kurangnya mampu menjana 3 hingga 5 tumbukan dalam tempoh 1 saat. Bayangkan jika anda menerima tumbukan sepantas itu, sudah tentu ia diibaratkan seperti menggelak daripada tembakan mesingan.

Pelajar Seni Silat Lian Padukan dan Kungfu Wing Chun banyak menghabiskan masa mereka dengan mengamalkan latihan tangan menyentuh lengan rakan latihan secara konsisten sewaktu melakukan pelbagai teknik.

Latih tubi ini adalah sangat penting untuk membangunkan kepekaan dan refleks pada anggota badan terutamanya mata dan tangan. Di dalam Silat Lian latihan ini dikenali sebagai “Buah Pukul” manakala didalam Kungfu Wing Chun ia dikenali sebagai “Chi Sao”. Di samping itu juga, Latihan ini mampu mengajar anda untuk menyedari dimanakah kelemahan pertahanan lawan.

Pengawalan nafas adalah suatu yang sangat diberi penekanan didalam seni mempertahankan diri genre ini. Secara fizikalnya, nafas turut menjadi keutamaan. Dalam sukan, stamina sering dikaitkan dengan kebolehan kita bertahan melakukan sesuatu aktiviti dalam sela masa yang lama.

Ini berkait dengan fungsi kardio kita, iaitu kebolehan jantung mengepam darah ke seluruh badan, dan sumber pembakar tenaga utama yang diperlukan badan ialah Oksigen iaitu udara yang disedut ketika kita bernafas.

Antara latihan lian untuk pernafasan ialah jurus perdana 3 langkah senafas, buat lian senafas dan sudah tentu, amalan lian gulung iaitu lian 16 dalam silibus Lian Padukan.

Manakala Wing Chun menerapkan kaedah teknik “Tao” untuk bermeditasi seperti pernafasan secara neutral, terbalik, Dantian dan Embryonic.

Disini adalah senarai teknik yang digunakan oleh Seni Silat Lian Padukan dan Kungfu Wing Chun.

Serangan menggunakan tangan
1. Tumbukan
2. Hentakan
3. Pukulan Tukul
4. Tusukan jari

Serangan menggunakan kaki
1. Tendangan lurus paras dibawah pinggang
2. Tendangan sisi paras dibawah pinggang
3. Sapuan kaki

Menyekat dan memerangkap
1. Tekan dan hentak (Pak Sao)
2. Menarik (Lop Sao)
3. Menyekat paras tinggi (Biu Sao)
4. Menyekat paras rendah (Gaun Sao)
5. Menyekat paras sederhana (Tan Sao)


‘Kuota Internet Tambahan Percuma Untuk Pelan Prabayar Bersempena Aidilfitri’- Fahmi Fadzil

Menjelang Hari Raya ini sudah pasti orang ramai di luar sana akan menggunakan data internet yang lebih tinggi kerana mahu mengemas kini media sosial di samping berhubung dengan keluarga berjauhan menerusi panggilan video.

Susulan itu, Kementerian Komunikasi dan Digital, Fahmi Fadzil kini mengumumkan pengguna pelan prabayar bakal menikmati kuota internet tambahan percuma dan pulangan tunai sempena Hari Raya Aidilfitri bagi tempoh tertentu sehingga 31 Mei.

Setiap syarikat telekomunikasi menyediakan penawaran berbeza mengikut pelan prabayar masing-masing. Sebagai contoh, Umobile sedia tawarkan bonus 10GB dengan Pakej Perpaduan di mana sah sehingga 31 Mei 2023 ini.

Fahmi Fadzil berkata inisiatif yang disediakan ini adalah kerjasama strategik antara pihak KKD menerusi Suruhanjaya Komunikasi dan Multimedia Malaysia dan syarikat penyedia telekomunikasi. Jadi, para pengguna boleh manfaatkan bonus data tambahan untuk sambutan perayaan kali ini.


Susah Nak Percaya Tapi Inilah Realiti. Kura-Kura Ini Boleh Melukis Di Pantai. Wow!

Biasa kita dengar lagu Penyu Menangis (Siapa Tahu) dendangan Allahyarham Sudirman. Tapi kini, ada sekor kura-kura yang boleh meredakan perasaan sang penyu yang menangis. Bakat kura-kura ini ialah melukis di tepi pantai. Wow, memang sesuai sangatlah tu.

Sekumpulan penyelidik dari Disney Research divisyen Zurich telah menghasilkan robot kura-kura bernama BeachBot yang anda tentu ingin lihat aksinya. Jom layan.


Kurang 24 Jam Buka Akaun TikTok, ‘Abang Viva Viral’ Raih Lebih 100,000 Pengikut

Nama Azwan Omar kini menjadi satu trending di seluruh media sosial sejurus pemuda berusia 29 itu mencuri tumpuan ramai selepas beliau keluar membantu mangsa banjir baru-baru ini.

Gelaran ‘Abang Viva Viral’ diberikan oleh orang ramai selepas beliau sentiasa kelihatan bersama-sama sebuah Perodua Viva dan bot pelampung di atas keretanya yang digunakan semasa ‘operasi menyelamat’.

Baru-baru beliau telah membuka akaun rasmi TikTok seperti yang diminta oleh peminat-peminatnya dari seluruh Malaysia. Setakat artikel ini ditulis, beliau berjaya meraih lebih 130,000 pengikut dalam masa yang singkat sahaja.

ontheway hantar bantuan dari duit sumbangan rakyat malaysia..tq rakyat malaysia…#abgvivaofficial #abgvivaviral #rakyatmalaysia

♬ original sound – abangvivaofficial – abangvivaofficial

#abangvivaofficial atar1.8 allhamdulillah atas berkat doa mak ayah dan orang ramai semua sy telah menerima sijil pnghrgaan ADIWIRA PRIHATIN MUSIBAH

Rata-rata ramai pengguna TikTok lain memuji serta mendoakan kesejahteraan kepadanya kerana beliau telah banyak berkorban sejak hari pertama bencana banjir melanda di kawasan Puchong serta Shah Alam.

Tambah orang ramai lagi, mereka meminta beliau untuk berhati-hati dengan akaun-akaun palsu yang akan mengambil kesempatan popularitinya ketika waktu ini. Lebih-lebih lagi akaun palsu yang menyalah gunakan nama ‘Abang Viva Viral’ untuk meminta bantuan kewangan.

Terbaharu, ‘Abang Viva Viral’ telah memuat satu video di mana beliau telah menerima sijil penghargaan ADIWIRA PRIHATIN MUSIBAH daripada Jabatan Pertahanan Awam bagi mengenang jasa dan pengorbanan yang dilakukan oleh pemuda berusia 29 tahun ini.

Azwan Omar mula dikenali ramai setelah kisahnya membantu mangsa-mangsa banjir dengan duit di dalam poketnya hanya ada RM50 sahaja tular dan mendapat perhatian seluruh rakyat Malaysia.

Baca lagi kisah-kisah ‘Abang Viva Viral’ yang pernah kami kongsikan melalui pautan di bawah.

Lelaki Ini Teruja Dapat Naik Satu Bot Dengan ‘Abang Viva Viral’ Semasa Beri Bantuan Banjir

Ambil Kesempatan Guna Namanya, ‘Abang Viva Viral’ Nafi Kutip Dana Jalankan Misi Menyelamat


Kurang Ajar Dan Kasar, Wanita Ini Kongsi Reaksi Pendatang Asing Lepas Geram Tidak Dapat Duit Sedekah

Lambakan pendatang asing meminta sedekah pada hari ini menyebabkan orang ramai rasa kurang selesa dan kurang selamat apabila berada di kawasan awam.

Baru-baru ini seorang pengguna TikTok, @mrs.nnb berkongsi rakaman di mana pendatang asing bersikap kurang ajar dan kasar apabila orang ramai tidak menghulurkan duit ketika mereka meminta sedekah.

Mereka mengeluarkan kata-kata kesat sekiranya tidak mendapat duit daripada orang ramai. Bahkan ada yang cuba merosakkan harta benda.

Replying to @Mrs.NN ᥫ᭡ SIAP TUTUP MUKA & PALING BIADAP DIA TOLAK KERUSI KEDAI FAMILY AKU! MCM MCM PUAK DIA NI MASUK!

♬ original sound – Mrs.NN ᥫ᭡ – Mrs.NN ᥫ᭡

Netizen menyatakan rasa kurang senang apabila makan di tempat awam kerana mereka (pendatang asing) akan datang cuba menggunakan pelbagai taktik bagi mendapat wang. Antaranya dengan menjual tisu, membawa pasangan cacat tubuh badan dan membawa kanak-kanak atau bayi kecil.

Tambah netizen lagi, daripada memberi sedekah kepada mereka, lebih baik berikan kepada masjid atau surau yang lebih meyakinkan.

Satu video lain menunjukkan sindiket kutip derma pendatang asing ini dihantar pulang ke hotel selepas selesai membuat ‘kerja’ mereka.

Dalam pada itu, orang ramai menyeru agar pihak kerajaan dan pihak berwajib dapat menjalankan tanggungjawab membanteras lambakan pendatang asing dengan kadar segera.

Ini kerana mereka dapat mengancam keselamatan dan kesejahteraan orang ramai jika dibiarkan mereka berleluasa.


Kurang Dapat Sambutan Di Eropah, Ford Hentikan Jualan Mustang 2.3 Ecoboost

Kereta Ford Mustang merupakan salah satu kereta mewah yang cukup diminati di Malaysia. Lebih-lebih lagi model Mustang 2.3 EcoBoost kerana ia menjadi salah satu ‘lambang kejayaan’ buat pemilik perniagaan, trader forex dan founder produk kosmetik sekiranya memiliki kereta ini.

Baru-baru ini Ford Eropah telah mengesahkan kepada seluruh dunia automotif di mana mereka telah menghentikan penjualan Mustang varian 2.3 EcoBoost pada Disember tahun lalu.

“Ford menghentikan penjualan Mustang 2.3 EcoBoost di seluruh Eropah pada akhir tahun lalu,” jelas jurucakap Ford Eropah.

Menurut Carscoops, mereka telah bertanya kepada pihak ketiga terdekat dengan Ford Motor Company adakah pasaran Amerika Syarikat turut menerima nasib yang sama.

“Saya tidak dapat mengulas produk masa depan, tetapi kami baru sahaja melancarkan barisan Mustang model tahun 2021.

“Dan penawaran model EcoBoost tetap tidak berubah dari tahun sebelumnya kerana ia terus menjadi bahagian penting dalam barisan kereta kuda kami yang disukai pelanggan,” terang pihak ketiga kepada Carscoops.

Difahamkan penjualan model Mustang 2.3 EcoBoost telah ditamatkan kerana permintaan yang sangat rendah untuk model tersebut. Sebanyak 15%  sahaja model itu terjual daripada keseluruhan jualan Mustang sejak memasuki pasaran di United Kingdom pada tahun 2015 lalu.

Rata-rata penduduk Eropah menjadikan model Mustang V8 pilihan mereka dan model 2.3 Ecoboost yang merupakan model ‘entry level’ bagi Mustang kurang digemari di sana.

Seorang lelaki telah menyewa sebuah Ford Mustang untuk membuat kejutan kepada isterinya setelah hampir 7 bulan terpisah akibat pandemik.

7 Bulan Terpisah, Suami Sanggup Sewa Ford Mustang Demi Buat Kejutan Untuk Isteri Curi Perhatian Netizen

‘Jangan Lupa Saya Kalau Saya Tak Ada Dalam Syurga’ – Firdaus Wong Sebak Terima Ford Ranger ‘Off-Road’

‘Kos Tersembunyi’ Yang Anda Perlu Tahu Jika Ingin Memiliki Ford Mustang


Kurang Duit Semasa Travel, Ini Mungkin Penginapan Alternatif Ketika Di Jepun

Kos penginapan di Jepun antara perkara yang menjadi cabaran buat pengembara bajet kerana harganya yang mahal bagi 1 malam. Jadi, jika ada alternatif lain untuk menghabiskan sisa waktu malam, pastinya pengembara bajet menyukainya.

Net Maru yang asalnya sebuah kafe internet telah menjadi pilihan pengembara ketika melawat Tokyo dan Osaka. Ia sesuai dijadikan tempat penginapan memandangkan ia menyediakan pelbagai fasiliti asas.

3. Menyediakan complimentary sabun dan syampu.

5. Bilik dobi layan diri (termasuk dryer).

8. Setiap bilik ada WiFi percuma dan komputer.

9. Kad akses bercirikan keselamatan yang baik.

1. Ruang kecil yang tak sesuai untuk mereka yang fobia dengan tempat kecil.
2. Had umur tak sesuai untuk 18 tahun ke bawah. Jadi, tak sesuai untuk famili.
3. Tiada makanan disediakan. Hanya vending machine.
4. Caj RM3.81 untuk mandi 10 minit.
5. Tuala bawa sendiri atau sewa tuala dengan harga RM15.24.

Pastinya harga yang menjadi daya tarikan buat pengembara apabila bilik di Net Maru ini boleh ditempah untuk 12 jam dengan kos 1,990 yen (RM75.81) dan 1 minggu dengan kos 19,990 yen (RM761.53).


Kurang Sesuai Untuk Didengari, ‘Cover’ Lagu Blackpink Versi Dakwah Oleh Tarbiah Sentap Cetus Perdebatan

Sebut sahaja Blackpink, pasti ramai yang mengenali kumpulan idol daripada Korea Selatan ini. Terkenal dengan lagu DDU-DU DDU-DU, Blackpink tampil dengan lagu baru Ice Cream bersama Selena Gomez membuat ramai peminat teruja.

Terbaharu, kecoh di media sosial apabila Tarbiah Sentap telah cover lagu Ice Cream versi dakwah. Difahamkan, pihak Tarbiah Sentap mengambil inisiatif ini untuk cover lagu yang mengandungi unsur-unsur lucah dan mengubahnya menjadi versi dakwah.

Lantaran itu, cover lagu tersebut mendapat perhatian netizen dan rata-rata mengatakan tidak sesuai untuk buat lagu nasyid seperti ini. Malah, ada juga yang merasakan lagu Ice Cream versi dakwah ini cringe.

Akan tetapi, ada juga yang ‘menyukai’ cover lagu tersebut dan memuji usaha yang dilakukan oleh Tarbiah Sentap.

Jujur la kadang2 ada lagu yg taksesuai tau nak buat nasyid, ini srs tak kena 😭🙉 https://t.co/s6NZmhK7Z9

cringe. Satu sebab beriya nau nak guna note tinggi nye pun. Dua sbb tak kena lagu dgn music dia https://t.co/TIbC11lEyH

— Sapek Van Dijk (@syfqidrus) October 19, 2020

Hahahaha. Can you guys stop ruin other song? https://t.co/8Gl43SeO8q

Bolehlah pasang masa hari koperasi sekolah… 🤡🤡🤡 https://t.co/xQ1UkTfgi0

— hadymanida (@hadymanida) October 19, 2020

A plus for the effort, but please. No. https://t.co/Maahy9tRIQ

— fawwalex (@spacewitchalex) October 19, 2020

Ok I don’t hate this. They did good 👏🏿👏🏿👏🏿👏🏿👏🏿 https://t.co/AwpCligLya

— OBOR-OBOR MENYANYI (@Adibleesimmons) October 19, 2020

Apakah pendapat anda akan cover lagu Ice Cream versi dakwah ini? Adakah anda menyukainya atau sebaliknya?

Sementara itu, kami kongsikan beberapa artikel berkaitan dengan Blackpink pada pautan di bawah ini.

Penangan Jennie Dan Jisoo Blackpink, Super Ring Kini Laris Di Korea

Jennie Blackpink Tolak Permintaan Swafoto Peminat Yang Gunakan iPhone

Gagal SPM Bukan Penghalang Individu Ini Jadi Penterjemah Blackpink Dan Artis Korea Lain


6 Perkara Wanita Boleh Buat Tapi Pantang Besar Untuk Lelaki. Oops!

Wanita dan lelaki banyak perbezaannya. Ada benda yang wanita buat, lelaki tidak boleh buat. Kita tahu itu. Tetapi apa yang terjadi apabila perbezaan ini direkodkan menjadi sebuah video. Kami pasti ada yang akan berkata.. “awkward!”


‘Kurangkan, Cuba Ubahlah’ – Nenek Nasihat Syasya Dolla Jangan Pakai Seksi Sampai Dikecam Netizen

Kumpulan Dolla cukup dikenali sebagai ‘Blackpink Malaysia’ dengan menampilkan lagu-lagu yang catchy yang diminati oleh pemuda-pemudi generasi hari ini. Bagaimanapun, penampilan seksi ketika membuat persembahan menjadi pertikaian ramai.

Baru-baru ini nenek kepada salah seorang ahli Dolla, Syasya, memberitahu bahawa dia telah menasihatkan cucunya supaya tidak tampil dengan pakaian terlalu seksi hingga jadi perhatian ramai dan sering dikecam netizen.

Pelakon veteran, Rozie Othman, 60, ketika ditemui oleh Harian Metro berkata, sebagai nenek, dia sudah menjalankan tanggungjawab memberi nasihat, namun selebihnya terpulang kepada Syasya untuk menerimanya atau tidak.

“Mengenai pemakaian seksi Syasya itu saya tahu dan sudah cuba menasihatinya. Saya cakap pada dia (Syasya), seksi-seksi macam ni, nenek tak berkenan. Kurangkan, cuba ubahlah.

“Saya pun dulu pernah muda seperti dia, jadi fahamlah juga jiwa orang muda ini. Cuma, apa yang saya harap dia dapat terima nasihat diberikan itu.

“Saya doakan yang baik-baik untuk dia agar mendapat hidayah daripada Allah. Saya juga berharap dia akan terus berjaya di dalam karier seni diceburinya ini. Dia masih muda dan perjalanan juga jauh lagi,” katanya kepada Harian Metro.

Terdahulu penampilan Dolla semasa membuat persembahan di acara musik Good Vibes telah mendapat kritikan netizen kerana terlalu seksi mengalahkan artis Korea sendiri.


Kurangkan Ketegangan Di Hospital Kerana Mungkin Ini Dalam Fikiran Mereka

Kebelakangan ini banyak isu dikaitkan dengan perkhidmatan dan perhubungan doktor, jururawat, pesakit dan keluarga pesakit. Ia menimbulkan ketegangan di media sosial dan saling salah-menyalahkan pihak-pihak yang terlibat. Maka, kami mahu sebarkan mesej ini agar dapat mengurangkan kontroversi dan tingkatkan pemahaman ke atas situasi dan peranan masing-masing semasa di hospital:

LIKE Facebook THE VOCKET untuk ikuti lebih banyak artikel menarik. Anda juga boleh menghantar kisah menarik anda dengan KLIK SINI.


Bagaimana Projek Sedekah Ajar Anak-Anak Ini Lebih Berani

“Cikpuan Muda Zara, cikgu nak ambil gambar sekejab,” ucap Cikgu Ana semasa sesi Cef Cilik di Dapoq Mija tempoh hari.

Hari ini anak-anak dibawa ke perkarangan C-mart Jitra untuk program 3 dalam 1. Cef Cilik, Kurma Ventures dan Kelab ARAF.

“Nampak rambutlah,” Cikgu Ana melihat hasil tangkapan di skrin kamera.

Dengan pantas, rakannya, Cikpuan Muda Azra yang ada di sebelah membetulkan tudung dan memasukkan rambut Cikpuan Muda Zara. Tanpa diminta.

Pantas tangan mengangkat kamera yang tersangkut di leher, meletakkan mata di ‘viewfinder’ DSLR dan jari menekan butang ‘shutter’.

Detik ini membawa ke plot yang seakan-akan sama semasa Kurma Ventures tahun lepas,

“Cikgu, saya nak ke tandas,” Cikpuan Muda Ain bersuara.

Semasa hendak turun ke tingkat bawah, kelihatan Cikpuan Muda Ain berhenti seketika. Tangan memegang besi di dinding.

Cikgu Ana memerhati dari belakang gelagat dua pelajar ini.

“Pegang tangan kami,” kata Cikpuan Muda Amalea.

Lalu kelihatan mereka berpimpin tangan menuruni anak tangga.

Benarlah, budaya santun yang masyarakatnya saling menghormati dan prihatin pada rakan, ibu bapa dan orang yang lebih tua tidak jadi jika diajarkan secara teori semata-mata.

Ia suatu yang datang semulajadi apabila mereka berada dalam persekitaran yang penuh berbudaya. Bermula di rumah, diteruskan di sekolah.

Pelajar-pelajar di Tadika ABS dipanggil dengan panggilan Tuan Muda dan Cikpuan Muda.

“Di tadika ini kami panggil anak-anak dengan panggilan Tuan Muda dan Cikpuan Muda kerana kami mahu memuliakan mereka dengan panggilan yang baik.”

“Panggilan yang baik ini menjadikan diri mereka rasa dihargai,” ujar seorang guru kepada ibu bapa ketika Hari Terbuka.

Terbayang-bayang tulisan yang tercatat di buletin Rangkaian Aktif Bijak Santun,

“Ia satu misi yang besar. Maka, besarlah juga manfaatnya kepada masyarakat apabila kita sama-sama menggembleng tenaga mendidik dan mengajar anak-anak melalui budaya asal kita.”

Wahai Allah Yang Maha Penyayang, permudahkanlah.

Setiap tahun, pelajar-pelajar Tadika ABS mengikuti program Kurma Ventures.

Program ini adalah projek bersedekah dari anak-anak kecil, Tuan Muda dan Cikpuan Muda sempena bulan puasa.

Tanpa mengira pangkat, bangsa, miskin atau kaya, anak-anak ini diajar menyerahkan sedekah dengan kata-kata yang mulus dan hati yang tulus.

Alangkah gembiranya pakcik, makcik, abang dan kakak yang menerima dari tangan-tangan kecil ini.

“Adik sekolah di mana?” tanya seorang ibu sambil tersenyum.

“Kami dari Tadika ABS, Puan,” si comel menjawab dengan gembira.

Projek Kurma Ventures bermula dengan mengumpul kurma-kurma yang telah dibeli dan memasukkannya ke dalam pek-pek kecil.

Jari jemari bergerak pantas, sambil anak-anak tekun mencapai sasaran mereka pada hari itu.

Beberapa hari kemudian, anak-anak diminta beratur dan bergerak berdua-dua untuk pergi ke destinasi baru buat mereka.

Berjumpa orang awam demi mengagih-agihkan kurma sempena aktiviti Kurma Ventures.

Ada pelajar-pelajar Tadika ABS bertuah kerana berpeluang melawat universiti, balai polis, dan kedai-kedai untuk mengagihkan kurma.

Di Universiti Teknologi Petronas (UTP), anak-anak melawat dahulu persekitaran yang sungguh segar sebelum berjumpa dengan pensyarah-pensyarah, staf, serta berjumpa orang awam di masjid.

Di Batu Pahat pula, pelajar-pelajar mengagihkan kurma kepada warga Universiti Tun Hussein Onn Malaysia (UTHM).

Berjumpa orang baru memerlukan keberanian.

Siapa sangka, sedang kita mengajar tentang sedekah, keyakinan diri dan kepetahan bicara Tuan Muda dan Cikpuan Muda diuji, tidak pernah sebelumnya.

Dalam diam-diam, anak-anak dididik menjadi lebih matang dan berdikari.

Pada tahun lalu, melalui Kelab a’raf modul “Saya Jutawan Budiman”, aktiviti Kurma Ventures dijalankan bersama Tuan Muda dan Cik Puan Muda di Masjid Al-Mustaqim, Bandar Seri Putra.

Tuan Muda dan Cik Puan Muda sampai di Masjid pada jam 11:45 pagi dengan tujuan untuk menyantuni jemaah-jemaah masjid yang akan mendirikan solat Jumaat.

Menanti jemaah dengan penuh kesabaran dan keterujaan, bersiap sedia dengan kurma di tangan.

Apabila hadirin jemaah sampai, seorang demi seorang menyantuni jemaah masjid dengan memperkenalkan diri mereka daripada Tadika ABS, dengan ucapan selamat berpuasa Tuan. Senyuman tidak lekang dari bibir mereka.

Namun, apa yang paling lucu adalah, apabila seorang Tuan Muda memberikan kurma kepada seorang Tuan, Tuan tersebut memberikan wang RM20, Tuan Muda menolak dengan baik.

Namun Tuan tersebut bersungguh untuk menghadiahkan wang tersebut.

Justeru Tuan Muda Izzad terus memberikan wang tersebut kepada rakannya Tuan Muda Harraz.

Kata Tuan Muda Harraz, “Ayook Izzad, sedekah kurma mana boleh ambil duit.”

Dengan muka bersalah, Tuan Muda Izzad memberikan wang tersebut kepada guru pengiring.

Guru: Bagus Tuan Muda Izzad, kita datang ke sini dengan tujuan untuk mengagihkan kurma kepada jemaah masjid bukan?

Sambung guru lagi, apabila kita niat bersedekah dan ada orang yang bersungguh memberikan duit setelah kita menolak, kita terimalah duit tersebut untuk menjaga aib dan maruah mereka. Supaya mereka gembira dan kita juga gembira.

Kedua-dua Tuan Muda Izzad dan Tuan Muda Harraz faham dan senyum lagi meneruskan pengagihan kurma kepada jemaah-jemaah lain.

Dalam hati si guru, terasa berbunga-bunga kerana Tuan Muda dan Cik Puan Muda jujur dan tulus dalam menjalankan tugasan tersebut.

Sertai Tadika ABS yang memiliki cawangan di seluruh negara.

Layari laman web Tadika ABS, FB Tadika ABS atau hubungi 011 1323 2239 melalui WhatsApp untuk maklumat lebih lanjut.

Baca juga bagaimana Tadika ABS menyemai Budaya dan Bahasa Melayu Tinggi dalam artikel ini.


Kurus Dan Tidak Bermaya, Peminat Risau Keadaan Terkini ‘Black Panther’

Teraju utama filem Black Panther, Chadwick Boseman dilaporkan tidak berada dalam keadaan terbaik apabila perlu dikejarkan ke hospital Santa Monica, Los Angeles minggu lalu. Gambar Chadwick duduk di atas kerusi roda ditularkan sejak Khamis yang lalu ditemai oleh tunangnya, Taylor Simone.

Chadwick Boseman foi fotografado em uma cadeira de rodas enquanto estava na emergência de um hospital de Santa Mônica em Los Angeles na sexta-feira. pic.twitter.com/THEpL3DgcL

— Chadwick Boseman Br ✊🏾 (@BrasilChadwickB) June 20, 2020

Sebenarnya kondisi Chadwick yang ‘terlalu kurus’ sudah berlarutan sejak April yang lalu. Ada paparazzi yang merakam gambar Chadwick berjalan kaki dengan bantuan tongkat menguatkan khabar angin Chadwick sedang mengalami masalah kesihatan.

Chadwick dilaporkan turun berat badan sebanyak 23kg selepas kali terakhir muncul di khayalak ramai. Namun, Chadwick tidak pernah sekali bercakap perihal kesihatannya walau ditanya di ruangan komen akaun Instagram dan Twitter miliknya.

Ada yang berpendapat tujuan beliau jadi kurus adalah untuk filem lakonannya yang akan datang. Seperti yang diterangkan oleh akaun Looper di YouTube, kemungkinan besar Chadwick sedang menjalani persediaan untuk method acting watak terbarunya, sama seperti apa yang dibuat oleh Joaquin Phoenix untuk watak Joker.

Peminat berharap Chadwick dapat kembali sihat seperti sediakala. Filem Black Panther 2 yang dijangka keluar tahun 2022 kemungkinan besar turut akan ditunda kerana pandemik COVID-19 yang sedang melanda teruk Amerika Syarikat pasti menjejaskan jadual penggambaran mana-mana filem akan datang oleh Marvel.

Dalam perkembangan dunia Marvel yang lain, barisan Avengers baharu mungkin akan diperkenalkan dalam filem Captain Marvel 2. Klik pada pautan di bawah.

Barisan Avengers Baharu Mungkin Diperkenalkan Dalam Captain Marvel 2

Marvel Studios Secara Mengejut Kongsi Trailer ‘Teaser’ Khas Black Widow

Dapatkah Peminat Terima ‘Method Acting’ Dalam Filem Tempatan?


Bagaimana Rekaan Kasut ‘Vans’ Gadis Ini Berjaya Menambat Hati Netizen

Tuah ayam nampak di kaki, tuah manusia siapa yang tahu betul? Rasanya inilah pepatah yang sesuai dalam situasi saudari Izzati Suza. Sekadar mencuba nasib dengan lakaran sewaktu Vans Workshop di Melaka, kasut kustom rekaan Izzati kini mendapat lebih 38 ribu undian!

House Of Vans Asia menganjurkan satu pertandingan ‘Custom Culture’ di mana anda boleh melukis corak pada template kasut mengikut kreativiti anda dan pemenang pertandingan ini bakal memenangi wang tunai bernilai USD2,000 serta kasut yang direka akan dihasilkan oleh Vans!

Sebelum boleh ke peringkat seterusnya, setiap rekaan memerlukan undian untuk berada dalam karya 10 terbaik. Jadi saudari Izzati Suza menggunakan laman Facebook untuk membantu menaikkan undian rekaan kasut Vans beliau. Menurut Izzati, pada awalnya beliau cuma mahu ‘lawan’ undian kutipan tertinggi (6,029 undian) tetapi tidak menyangka posting Facebook-nya mendapat perhatian rakyat Facebook. Posting beliau mendapat lebih 8,000 perkongsian dan hasilnya, rekaan kasut Vans Izzati kini sudah mencecah lebih 38 ribu undian!

“Tema rekaan kasut saya ini adalah ‘NegaraKu’. Jadi lukisan watak pada kasut Vans ini adalah intrepretasi saya tentang Malaysia. Sebab itu anda akan nampak pelbagai karakter. Semuanya dilukis mengikut olahan saya. Kalau anda tengok dengan teliti, boleh nampak lelaki bertanjak dan watak kartun terkenal pun ada! Cuba teka siapa?” kata Izzati.

Harapan Izzati ketika ini adalah supaya beliau dapat ke peringkat seterusnya di mana di peringkat ini, Izzati akan menghasilkan rekaan kasut baharu bersama seorang mentor, Fritilldea. Jadi jika anda belum membuat undian lagi, silalah tekan di sini untuk mengundi dan mencerahkan lagi peluang Izzati untuk ke peringkat seterusnya.

Kalau dah tema NegaraKu, memang kena kasi support untuk rekaan ini. Undian akan berakhir 1 Ogos nanti dan dengan jumlah undian sekarang ini, macam sudah cerah peluang Izzati untuk ke peringkat seterusnya. Mesti pihak Vans sangat terkejut ketika ini dan ingat Izzati guna bots untuk mengundi. Tetapi salah, rakyat Malaysia telah membantu Izzati. Ayuh 1 Malaysia, beri undian anda untuk Izzati. All the best to you Izzati!


Kutip RM40 Juta Dalam 17 Hari, Syamsul Yusof Ucap Terima Kepada Penonton ‘Munafik 2’

Jika suatu filem itu berkualiti, tidak mustahil untuk filem berkenaan mendapat kutipan yang tinggi.

Menerusi perkongsian pengarah filem Munafik 2, Syamsul Yusof mengesahkan filem berkenaan sudah mengutip RM40 juta dalam masa 17 sahaja.

Ini menjadikan Munafik 2 filem paling tinggi kutipan di Malaysia menewaskan sebuah lagi filem yang hebat tahun ini, Hantu Kak Limah.

Munafik 2 breaks all records as first Malay film to hit 40 million in just 17 days. Mencecah kutipan Rm 40 juta hanya dlm 17 hari tayangan. Suatu fenomena luar biasa sinema Malaysia. Bukan mudah untuk filem Melayu capai ketahap ini. Tsunami filem Melayu. Alhamdulillah & terima kasih. Majulah industri filem Malaysia! Saksikan filem Munafik 2 – Fisabilillah dipawagam sekarang. . #tqALLAH #RecordBreaker #Munafik2 @maya_karin @nasirbilankhan171960 @fizzfairuzofficial @cahayaasmawi @fauzinawawi_new @norzarasophia @wenipanca #syamsulyusof

A post shared by  Syamsul Yusof (@syamsulyusoffilm) on Sep 15, 2018 at 11:24pm PDT

Dalam perkongsian ini, Syamsul berterima kasih kepada seluruh rakyat Malaysia yang menyokong Munafik 2 dan bagi beliau, ianya bukan mudah untuk sebuah filem tempatan mendapat kutipan sebegitu rupa.

Jika berterusan sokongan anda, maka akan lahirlah lebih banyak filem bermutu daripada pengarah tempatan kita. Siapa yang menonton filem ini lebih daripada sekali?

Saksikan Guns ‘N Roses Beraksi Di ‘Not In This Lifetime Tour Live In Malaysia‘

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


Kutip RM5 Juta Dalam 3 Hari, Mechamato Movie Layak Dinobat Animasi Terbaik Tahun Ini

3 Hari tayangan, RM5 juta sudah berjaya dikutip. Negara kini sedang ‘demam’ Mechamato Movie pula!

Berpeluang menonton filem ini lebih awal daripada sebelum berada di pawagam pada 8 Disember lalu, penulis sendiri boleh jangka filem ini tidak akan tunggu lama untuk buat kutipan RM1 juta yang pertama. Malah, kutipan RM1 juta itu dibuat pada hari pertama ia ditayangkan di pawagam lagi!

Jenama Mechamato sebelum ini telah menunjukkan taringnya apabila siri animasi tersebut berjaya memukau penonton di Jepun, apabila menjadi satu-satunya siri animasi luar yang tersenarai dalam kedudukan TOP 3 Tokyo Anime Award Festival 2023.

Jadi kita ke sinopsis filem ini dahulu. Filem ini mengisahkan Amato , secara tidak sengaja bertemu MechaBot sebuah ‘Power Sphera’ yang berkebolehan untuk ‘Mechanize’ dengan objek lain. Keadaan menjadi lebih genting, apabila Mechamato bakal berhadapan dengan alien jahat bernama Grakakus, yang ingin merampas MechaBot daripada tangan Amato.

Berbeza dengan studio penerbitan yang lain, MONSTA bukan sahaja kongsikan trailer, tetapi 10 minit pertama filem ini saluran YouTube! Jadi anda boleh tonton dahulu 10 minit pertama ini pada di atas cuma yang tidak seronoknya, bila dah tonton rasa tak puas, dan terus kena beli tiket untuk tonton di pawagam.

Selain itu, Mechamato Movie berlatarkan sebuah bandar fiksyen yang diinspirasikan dari Bandar Hilir di Melaka. Ia juga menampilkan keunikan budaya Malaysia seperti silat, budaya peranakan dan makanan tempatan yang digabungkan dengan elemen futuristik seperti robot dan kapal angkasa.

Ketua Pegawai Eksekutif MONSTA, Nizam Abd Razak yang merupakan penulis dan juga pengarah filem ini berkata, “Ia adalah cita-cita MONSTA untuk memperkasakan budaya Malaysia menerusi Mechamato Movie. Latar tempat utama filem ini dinamakan Kota Hilir — yang diinspirasikan dari seni bina Bandar Hilir dan Kota Melaka.

“MONSTA turut menampilkan elemen-elemen tradisional seperti destar, keris, beca dan makanan tradisi seperti karipap. MONSTA berharap para penonton lokal dan di peringkat global dapat mengenali keunikan Malaysia menerusi Mechamato Movie.”

Penulis sangat sukakan smoothness serta attention to details yang ada pada filem ini; pergerakan Amato yang lancar ketika bertarung, urat tangan pada tangan Tok Sah, lagu latar yang fresh oleh Yonniboii. Pendek kata semuanya serba serbi terbaik!

Kemunculan watak BagoGo walaupun singkat, ternyata memberi senyuman kepada semua yang menonton. Kalau anda peminat setia siri BoBoiBoy, anda pasti akan terlebih excited bila nampak watak BagoGo ini. Memang dia seorang salesman yang hebat, hingga di saat nyawa hampir ditarik pun boleh berniaga lagi.

Filem yang berdurasi 2 jam ini ternyata tidak rasa panjang pun kerana ia diisi dengan jenaka yang orang dewasa pun akan ketawa besar. Percayalah, bukan sahaja si anak akan enjoy, tetapi si bapa pun akan turut berdekah bersama bila menonton filem ini.

Adakah anda akan terlepas apa-apa jika filem tidak menonton siri Mechamato dahulu sebelum tonton Mechamato Movie? Jawapannya tidak kerana filem Mechamato adalah backstory bagaimana Amato bertemu MechaBot. Dalam sirinya, pertemuan antara Amato dan MechaBot hanya diceritakan secara ringkas sahaja. Jadi lepas anda habis tonton filem, boleh terus sambung ke siri di Netflix!

Seperti filem-filem sebelum ini, MONSTA sentiasa menerapkan nilai-nilai murni dalam setiap karya yang diterbitkan. Mechamato Movie jelas mempamerkan nilai-nilai murni seperti percaya kepada kebolehan diri, berani mencuba dan berusaha tanpa mudah berputus asa. Secara tidak langsung, dapat terap nilai-nilai ini dalam diri anak-anak.

Setinggi-tinggi pujian harus diberi kepada Nizam Abd Razak dan pasukannya kerana berjaya menghasilkan siri yang hebat ini. Rakyat Malaysia pasti sangat bangga kita mampu hasilkan animasi setanding studio animasi gergasi luar negara, yang jauh lebih berpengalaman daripada MONSTA.

Disebabkan itu, kami beri rating 9/10 untuk Mechamato Movie. Penting! Jangan keluar pawagam awal dan tunggu sehingga end credit kerana ada footage extra yang pastinya buat anda jadi sangat teruja. Mungkin akan ada gabungan ‘ayah dan anak’ pula di masa akan datang? Sama-sama kita nantikan. Selamat menonton!


Bukan Dari Keluarga Senang, Aku Pernah Diumpat Kerana Kutip Tin Di Bumi Jordan

Hari ini sedang kemas barang-barang Irbid Storage untuk dikargo ke Malaysia, terjumpa satu plastik tin minuman aluminium. Tiba-tiba rasa sayu, sedih. Sekejap sahaja rasa hampir 6 tahun Irbid Storage wujud di bumi Irbid ini.

Tiada siapa tahu apa kaitan tin aluminium ini dengan Irbid Storage kecuali aku, isteri, dan pakcik pengutip sampah di sekitar syari’ (jalan) jami’ah, syari’ idun, duwar qubah dan pakcik guard jami’ah (universiti). Ada juga 2,3 orang pelajar Irbid yang tahu kerana mereka pernah tanya bagaimana permulaan Irbid Storage dan aku bercerita pada mereka. Hanya kami yang tahu tentang ini!

Aku bukan dari keluarga senang. Datang sini tahun pertama perlu guna duit sendiri dahulu sebelum duit dermasiswa diluluskan tahun berikutnya. Hanya mengharap duit baki biasiswa BNM program khas sekolah menengah, dan duit dari mak dan abah.

Setiap bulan aku menelefon mak abah tanya duit bulanan dah masuk atau belum. Adakalanya, mak minta maaf sebab terpaksa tangguh, terutamanya bulan 12 kerana bulan 12 bulan untuk membeli keperluan sekolah adik-adik yang akan masuk sesi persekolahan baru bulan 1.

Aku serba salah. Aku faham. Aku ramai adik-adik di bawahku.

Aku malu mahu meminta lebih atau minta dipercepatkan duit bulanan tersebut. Meminta lebih kerana tidak mencukupi memandangkan duit Jordan tinggi.

Bayangkan masa itu baru tukaran JOD1 = RM4.30 sudah terasa tinggi, apatah lagi sekarang JOD1 = RM6.30. Aku perlu buat sesuatu, aku perlu usaha sendiri.

Memang dari kecil aku diajar untuk berusaha sendiri kalau nak beli sesuatu. Apa yang aku tak pernah buat? Kutip dan jual besi buruk, jual petai dari rumah ke rumah kampung, taman ke taman, panjat rambutan manggis pergi jual, buka payung tepi jalan jual air. Macam-macam.

Jadi setelah berfikir, aku nak mula masak apa-apa makanan dan tausil kepada pelajar Malaysia yang ada di Irbid. Tapi ada satu masalah. MODAL. Nak pinjam kawan, malu. Mereka juga ada yang susah.

Bermulalah langkah aku sebagai pengutip tin minuman aluminium di sekitar Irbid untuk mengumpul modal. Malu jangan cerita, memang malu. Ini negara orang, aku orang luar!

Untuk menyorokkan sikit malu ini, setiap hari aku akan mula kutip tin ini selepas Subuh. Tak ramai orang, yang penting orang Melayu tak nampak aku. Tapi ada juga 4,5 Melayu yang perasan aku, mereka ada yang keluar pagi-pagi pergi kedai falafel, ada yang keluar awal pergi rotation (pelajar perubatan).

Pernah beberapa kali, di mat’am (restoran), di rumah persatuan aku terdengar ada pelajar Melayu bercerita sesama mereka.

“Eh, kau ada dengar tak, ada budak Melayu kutip tin kat sini? Selekeh betul!”

“Kau tau tak ada junior kutip sampah kat sini?”

Mereka rupanya tahu perkara ini. Tapi mereka tak kenal aku. Padahal orang yang mereka maksudkan tu duduk sebelah je. Haha. Aku tak kisah kalau ada orang nak perlekeh aku atau pandang hina sekalipun.

Setiap hujung minggu aku pergi jual tin-tin tersebut di balad Irbid. Aku masih ingat, waktu itu, sekilo 60-70 qurush (JOD0.6-0.7) bergantung kepada harga semasa.

Tin paling banyak dikutip adalah pada hari Jumaat pagi dalam jami’ah yarmouk. Pagi Jumaat cuti, pakcik makcik cleaner tak ada! Memang banyak. Mula-mula sorok-sorok dengan pakcik guard, lama-lama dia tahu dan dia kata tak ada masalah. Terima kasih pakcik!

Cukup sebulan aku dapat kumpul modal dan aku mulakan projek masak dan tausil. Tapi kutip tin masih diteruskan. 6 bulan pertama aku memang bersungguh-sungguh kutip tin. Selepas itu, aku mula slow sebab dah capai target kumpul modal.

Lepas kahwin, isteri aku tahu tentang ini. Ada satu hari, lepas Subuh tak ada buat apa-apa, tiba-tiba dia ajak aku pergi kutip tin. Saja sambil jalan Irbid pagi-pagi. Dalam 2, 3 bulan lepas tu, aku dan dia dah berhenti kutip tin.

Sepanjang aku kutip tin, banyak pengalaman aku dapat. Aku dapat kenal pakcik-pakcik tukang kutip sampah, budak belasan tahun pun ada 2, 3 orang! Aku berkawan dengan mereka. Ada yang aku masih berkawan sampai sekarang!

Dapat tahu kehidupan mereka. Dapat tahu jurang kehidupan mereka. Ada juga antara mereka yang kutip sampah, kertas dan tin bukan sebab duit, tapi dijadikan aktiviti harian untuk isi masa, untuk exercise. Ada juga 2, 3 orang yang kurang baik. Bermacam ragam.

Kutip tin kena banyak sabar, adakala kena tolak ansur. Penat jangan cakap. Itu semestinya. Ada ketika, aku sedang ambil tin di tepi koridor, depan aku ada pakcik tua pandang tin yang sama. Aku tak sampai hati, aku ambil dan beri padanya. Dia menolak pemberian aku. Aku cakap tak apa. Aku masukkan dalam guni dia dan pergi.

Banyak aku belajar. Sebab tu kalau perasan, ayat terakhir aku dalam post tamat perkhidmatan adalah,

“Di sini aku jatuh menangis, di sini aku bangkit menangkis, di sini peluhku menitis.”

Aku, Irbid Storage, bermula dari bawah, dari kosong. Ahamdulillah bertahan sehingga tamat perkhidmatan kami di sini.

Ini baru cerita tentang tin, permulaan aku. Aku kira baru secubit pengalaman aku dan Irbid Storage di bumi barakah ini.

Belum lagi tentang bagaimana langkah aku selepas itu, bagaimana aku pernah ditipu, bagaimana aku jatuh dalam bisnes ini, rugi hampir 3 ribu dinar Jordan, bagaimana aku bangkit semula, bagaimana hilangnya fokus aku terhadap kelas dan belajar, bagaimana aku cover semula, bagaimana aku ada kawan yang sanggup pinjamkan duit untuk bisnes selepas itu, bagaimana warga Malaysia dan Asean pernah bantu aku masa aku ditimpa susah dan musibah satu ketika, bagaimana Irbid Storage dapat berkembang sehingga dapat berkhidmat bukan saja pada warga Malaysia, malah termasuk jiran kita Thailand, Singapore dan Brunei.

Ada masa kami cerita pula tentang itu. Aku pasti kalian juga ada pengalaman tersendiri di bumi Jordan ini.

Tidak kira pengalaman itu baik atau buruk, pengalaman itu adalah nikmat yang orang lain tidak merasainya dan pengalaman itulah yang berharga dan akan membuat kau tersenyum satu hari nanti.

Sungguh kalian semua adalah tulang belakang kami. Terima kasih yang tidak terhingga. Jazakumullah.


Kutipan Tayangan Awal ‘Munafik 2’ Kalahkan Hantu Kak Limah

Menurut penerbit Munafik 2, Datuk Yusof Haslam perkara seperti ini jarang sangat berlaku. Menerusi laporan Harian Metro, Munafik 2 telah berjaya mengutip kutipan sebanyak RM2.05 juta pada hari tayangan awal yang berlangsung semalam.

Filem yang sedang panas ketika ini, Hantu Kak Limah pula hanya mengutip RM650,000 pada hari tayangan awal.

“Benda sebegini jarang berlaku. Paling tidak pun, untuk tayangan awal sebegini, selalunya hanya boleh mengutip sebanyak RM500,000 ke RM600,000. Alhamdulillah, kerana secara tak langsung, ramai peminat filem kembali ke pawagam untuk menonton filem sekaligus memberi sokongan kepada filem tempatan,” katanya kepada Harian Metro.

Trailer hebat filem ini juga sedikit sebanyak membuat penonton tidak sabar untuk menantikan filem ini keluar di pawagam.

Filem Munafik yang ditayangkan pada 2016 berjaya meraih kutipan keseluruhan sebanyak RM17 juta dengan kos sebanyak RM1.6 juta. Adakah Munafik 2 mampu untuk mengejar kutipan Hantu Kak Limah yang sudah mencecah RM32.5 juta? Sama-sama kita nantikan.


Kutipan Tol Lebuhraya Kuala Lumpur-Seremban Expressway Ditutup Mulai Hari Ini

Mulai hari ini Lembaga Lebuhraya Malaysia (LLM) mengumumkan tiada lagi kutipan tol di Jajaran Kuala Lumpur-Seremban Expressway dan Salak Expressway di Plaza Tol Sungai Besi kendalian Lebuhraya Utara-Selatan (PLUS).

LLM menerusi dalam satu kenyataan hari ini berkata, dengan penutupan konsesi jajaran berkenaan, kesemua bayaran tol di semua laluan keluar dan masuk di Plaza Tol Sungai Besi akan dikurangkan di antara 50 peratus hingga 1 peratus (di antara RM 0.40 hingga RM1.70).

“Dengan penutupan ini sekali gus akan memberi manfaat kepada hampir 130,000 kenderaan yang menggunakan plaza tol berkenaan setiap hari. Pengguna yang melalui Plaza Tol Sungai Besi kini hanya perlu membayar tol mengikut jajaran Lebuhraya PLUS yang dilalui mereka sahaja,” kata kenyataan berkenaan.

Kepada pengguna ingin mengetahui berapa kadaran kutipan tol yang baharu anda boleh melayari menerusi laman web di www.plus.com.my atau muat turun aplikasi PLUS Mobile App.

Kenyataan Media: Penamatan Kutipan Tol Jajaran Kuala Lumpur-Seremban Expressway dan Salak Expressway (yang dahulunya dikenali sebagai sebahagian daripada jajaran Lebuhraya Metramac) berakhir pada 31 Mei 2018. @LLMKP @LLMinfotrafik @RakanKKR @MOWorks @plus2u pic.twitter.com/ufDDRzQYIE


6 Perkara Yang Anda Boleh Jangka Mengenai Siri iPhone 15 Yang Bakal Dilancarkan

Berbaki beberapa bulan sahaja lagi sebelum pelancaran siri iPhone 15. Jadi, timbul pelbagai spekulasi berkenaan siri kali ini yang dilihat jauh lebih canggih dengan pelbagai naik taraf menerusinya.

9to5Mac didapati mempunyai maklumat eksklusif tentang peranti flagship iPhone termasuklah lakaran CAD yang berjaya mempamerkan gambaran rupa iPhone 15 Pro. Ini adalah enam perkara yang anda perlu tahu tentang siri iPhone 15 kali ini.

Badan siri iPhone 14 Pro sekarang diperbuat daripada keluli nirkarat. Untuk siri iPhone 15 Pro pula, dikatakan yang Apple bakal mengguna pakai materi titanium untuk menghasilkan badan telefon yang bakal dilancarkan ini.

Anda boleh jangkakan iPhone yang lebih ringan kelak kerana ketumpatan Titanium adalah 40% lebih rendah berbanding keluli nirkarat. Selain ringan, anda juga boleh menjangkakan ketahanan yang lebih baik dan juga tahan calar.

Seperti yang dinantikan oleh ramai pengguna, USB-C akan diperluaskan ke iPhone kali ini bagi memenuhi piawaian pasaran Eropah. Dengan ini, ia sekaligus dapat memberikan kadar pengecasan yang lebih pantas di samping kebolehan memindahkan data bersaiz besar dalam masa singkat.

Walau bagaimanapun, jangkakan terdapat beberapa pengehad dikenakan kepada aksesori-aksesori USB-C yang bakal anda gunakan pada iPhone 15 kerana pastinya fungsi penuh port ini hanya boleh dinikmati produk berstatus MFI.

Bahagian kamera juga bakal menyaksikan perubahan besar. Secara keseluruhannya, bonjolan kamera akan lebih tebal untuk menempatkan naik taraf yang lebih besar pada komponen kamera.

Contohnya, iPhone 15 Pro dikatakan perlukan jarak lensa daripada sensor yang lebih jauh dek penggunaan sensor jenis baharu, makanya bonjolan kamera mungkin 2 kali ganda lebih tebal berbanding iPhone 14 Pro. iPhone 15 Pro Max pula katanya akan ada kamera telefoto jenis periskop.

Tiada lagi butang dan suis fizikal. iPhone 15 Pro bakal memperkenalkan butang peka sentuhan dengan suap balas haptik. Ia seperti butang Touch ID pada iPhone 8 dulu.

Difahamkan konsep ini diambil daripada trackpad menerusi Mac yang mana secara fizikalnya tidak bergerak tetapi hanya memberikan rasa seperti ditekan dengan sedikit gegaran. Perubahan ini juga bakal membuka peluang kepada lebih banyak fungsi tambahan pada butang tersedia.

Bingkai panel paparan akan terus menipis. Untuk iPhone 15 Pro, dilaporkan bingkai itu cuma 1.55mm berbanding 1.95mm pada iPhone 14 Pro. Anda bakal melihat perubahan pada bingkai paparan 20.5 lebih nipis.

Menerusi perubahan ini, iPhone 15 akan reka bentuk skrin yang melengkung pada bahagian sisi sekaligus lebih sedap untuk dipegang. Penampilan iPhone 15 akan tampak lebih kemas dan premium secara keseluruhannya.

Seperti biasa, jangkakan warna baharu diperkenalkan. Menurut laporan, kod warna baharu yang akan diguna pakai adalah 410D0D. Sementara warna yang kekal ditawarkan termasuklah White, Space Black dan Gold.

Setakat ini, adakah anda berpuas hati dengan penambah baikan yang mungkin ditawarkan menerusi siri iPhone 15? Sama-sama kita nantikan pengenalan siri iPhone 15 yang dijangka bakal akan lancar secara rasmi pada bulan 12 September kelak.


Kutipan Tol Sungai Rasau Dan Batu Tiga Akan Dimansuhkan Bermula Tahun Hadapan

Khabar gembira buat anda yang sentiasa melalui tol Sungai Rasau dan tol Batu Tiga. Melalui Pembetangan Bajet 2018, antara yang menarik perhatian umum adalah keputusan kerajaan untuk memansuhkan kutipan tol di Batu Tiga dan Shah Alam mulai 1 Januari 2018.

Mulai 1 Jan 2018, Krjn mansuhkan kutipan tol a) Batu Tiga, Shah Alam & Sg Rasau, S'gor, b) Bkt Kayu Hitam, Kedah, c) EDL, Johor #Bajet2018 pic.twitter.com/afcVDtKlHv

— Mohd Najib Tun Razak (@NajibRazak) October 27, 2017

Ianya satu berita yang boleh dikatakan mengejutkan dan nyata mengembirakan penduduk Shah Alam dan Klang. Mana tidaknya, hampir setiap pagi dua kawasan tol ini pasti akan dibanjiri dengan kereta yang menuju ke Kuala Lumpur. Tanpa dua tol ini, ianya pasti akan menjimatkan perbelanjaan seharian penduduk yang tinggal di Shah Alam dan Klang.

Dua lagi kutipan tol di Bukit Kayu Hitam, Kedah dan Eastern Dispersal Link, Johor turut anak dimansuhkan. Adakah ini antara berita gembira yang anda mahu dengar untuk Bajet 2018 ini?


KWSP Bakal Lancarkan i-Sayang, Pemindahan Caruman 2% Daripada Akaun Suami Ke Isteri

Kemudahan i-Sayang bakal dilancarkan oleh Kumpulan Wang Simpanan Pekerja pada suku pertama 2022, lapor BERNAMA. Bagi meningkatan kesejahteraan rakyat Malaysia, Pengerusi Tan Sri Ahmad Badri Mohd Zahir berkata kemudahan ini membolehkan isteri menerima 2.0 peratus pemindahan caruman secara sukarela daripada akaun suami.

Selain daripada itu, KWSP juga akan melancarkan kemudahan dana persaraan iaitu i-Lindung yang membolehkan pengeluaran daripada Akaun 2 untuk membeli insurans hayat dan penyakit kritikal melalui platform KWSP.

“Inisiatif lain yang kami tinjau termasuk pendekatan berperingkat ke arah mewajibkan perlindungan KWSP yang sah kepada pekerja sektor tidak formal bukan pertanian.

“Kami juga akan menyokong skim caruman lebihan sukarela yang mana ahli-ahli boleh memaksa majikan untuk meningkatkan caruman KWSP mereka kepada lebih daripada 11 peratus kadar berkanun,” katanya ketika berucap di majlis perasmian Persidangan Kesejahteraan Sosial Antarabangsa (ISWC) 2021 seperti yang dilaporkan BERNAMA.

Ini cara bersihkan akaun KWSP anda daripada riba. Untuk bacaan lanjut, klik pautan di bawah.

2 Kaedah Bersihkan Akaun KWSP Anda Daripada Riba

KWSP Umum Dividen 5.45% Bagi Simpanan Konvensional, Agihan Terendah Sejak 2008


KWSP Beli 13.2 Juta Saham Top Glove

Sejak pandemik COVID-19 melanda, dapat dilihat pelbagai industri serta syarikat yang mengalami penurunan dari segi jualan serta keuntungan. Walau bagaimanapun, perkara ini nampaknya tidak berlaku buat syarikat Top Glove selaku pengeluar barangan keperluan orang ramai bagi menghadapi penularan COVID-19.

Bersempena dengan peningkatan saham Top Glove, Kumpulan Wang Simpanan Pekerja (KWSP) telah membeli 13.209 juta saham Top Glove Corporation Bhd pada 4 November lalu.

Menerusi pembelian saham yang dibuat, KWSP kini memegang 492.52 juta saham atau 6.048% pegangan dalam syarikat Top Glove. Saham syarikat ini didagangkan sekitar RM8.01 dan RM8.36 pada 4 November.

Untuk pengetahuan, Top Glove berjaya mencatat keuntungan bersih dari tahun ke tahun dengan lonjakan sebanyak 417 peratus pada tahun kewangan 2020 kepada RM1.86 bilion.

Lonjakan ini didorong dengan permintaan sarung tangan getah yang tinggi disebabkan pandemik COVID-19 dengan pertambahan daripada RM4.8 bilion yang dicatatkan pada tahun kewangan 2019 kepada RM7.23 bilion. Syarikat ini juga turut berjaya muncul sebagai syarikat kedua dengan saham paling berharga di Bursa Malaysia.

Dilaporkan pemegang saham Top Glove menerima dividen hampir RM 1 bilion selepas berjaya mencatat keuntungan yang tinggi sempena pandemik COVID-19.

Untung Besar Di Tengah Pandemik COVID-19, Pemegang Saham Top Glove Terima Dividen Hampir RM1 Bilion

Top Glove Ambil Tempat Public Bank, Jadi Syarikat Kedua Dengan Saham Paling Berharga Di Bursa Malaysia


KWSP Benarkan Pencarum Terkesan Keluarkan Wang Akaun 1 Sehingga RM60,000

Sekiranya anda kerap mengikuti perkembangan semasa, pastinya anda cukup tahu dimana topik pengeluaran wang pada melalui Akaun 1 Kumpulan Wang Simpanan Pekerja (KWSP) antara yang merupakan topik hangat ketika ini.

Bermula dengan sekadar cadangan serta desakan daripada beberapa pihak, KWSP telah mengumumkan pencarum yang terjejas akibat kehilangan pekerjaan, cuti tanpa gaji dan terbabit dalam sektor tidak formal berpeluang memohon pendahuluan sehingga RM60,000 daripada Akaun 1.

Menurut syarat yang ditetapkan Ketua Pegawai Eksekutif KWSP, Tunku Alizakri Alias, ahli yang mempunyai simpanan dalam Akaun 1 di bawah RM90,000 boleh memohon pendahuluan sebanyak RM9,000 dengan amaun pendahuluan sebanyak RM4,000.

KWSP | i-SINAR Membolehkan 2 Juta Ahli Terkesan Mengakses Akaun 1

Pendahuluan maksimum pertama antara RM4,000 hingga RM10,000 pic.twitter.com/h99JMmgfYO

— Buletin TV3 (@BuletinTV3) November 16, 2020

Sementara itu, ahli yang mempunyai simpanan dalam Akaun 1 melebihi RM90,000 akan berpeluang mengeluarkan 10% daripada jumlah simpanan dengan jumlah maksimum RM60,000. Menerusi iniasiatif yang dinamakan sebagai i-SINAR, dilaporkan seramai dua juta ahli akan menerima manfaat ini dengan anggaran jumlah bernilai RM14 bilion.

Untuk pengetahuan anda, KWSP akan memberikan pendahuluan kepada ahli yang terjejas. Walau bagaianapun, jumlah yang diberikan itu perlu dibayar semula apabila mereka sudah mendapat pekerjaan dan mula kembali mencarum.

Mengulas daripada kaedah pemberian, difahamkan KWSP akan mengkreditkan jumlah yang dipohon pencarum yang terkesan secara berkala selama enam bulan sementara menantikan pemohon mendapatkan pekerjaan baharu.

Dalam pada itu, KWSP dilaporkan telah berjaya membeli 13.2 juta saham Top Glove pada minggu lalu.

Pencarum KWSP Boleh Keluarkan RM500 Sebulan Daripada Akaun 1 Mulai Januari 2021


Pendaftaran KWSP Shariah Bermula 8 Ogos 2016, Siapa Cepat Dia Dapat

Kumpulan Wang Simpanan Pekerja (KWSP) dalam laman web mereka mengumumkan bahawa pilihan simpanan persaraan baru Simpanan Shariah yang akan dilancarkan pada 2017, akan dibuka kepada ahli untuk pendaftaran pada Isnin, 8 Ogos 2016.

Dalam taklimat itu, Ketua Pegawai Eksekutif KWSP Datuk Shahril Ridza Ridzuan berkata Simpanan Shariah merupakan pilihan simpanan baru untuk ahli KWSP yang ingin menukar simpanan KWSP konvensional mereka kepada simpanan yang diurus dan dilabur berdasarkan prinsip Syariah. Simpanan Shariah adalah terbuka untuk semua ahli tanpa mengira bangsa, agama dan kewarganegaraan.

Datuk Shahril berkata KWSP telah memperuntukkan dana permulaan sebanyak RM100 bilion, iaitu lebih kurang 15 peratus dari keseluruhan jumlah aset pelaburan KWSP sebanyak RM681.71 bilion sehingga akhir Mac 2016. Beliau berkata penglibatan KWSP dalam pelaburan Islamik bukan perkara baru kerana lebih 45 peratus, atau RM295 bilion, dari jumlah aset pelaburan KWSP adalah patuh Syariah.

Permohonan pendaftaran untuk Simpanan Shariah adalah berdasarkan ‘siapa cepat dia dapat’ bermula 8 Ogos 2016. Bagi melayakkan diri untuk Simpanan Shariah 2017, ahli perlu mengemukakan permohonan sehingga 23 Disember 2016 dan tertakluk kepada ketersediaan dana RM100 bilion.

Layari laman web KWSP untuk berita penuh.


KWSP Tampil Memohon Maaf Atas Insiden Pesakit Kanser Didakwa Diusung Ke Kaunter Pejabat

Baru-baru ini, tular di media sosial mengenai seorang wanita yang mengidap penyakit kanser tahap 4 yang didakwa terpaksa dibawa ke pejabat Kumpulan Wang Simpanan Pekerja (KWSP) hanya untuk mendapatkan pengesahan bagi mengeluarkan simpanan carumannya.

Menurut perkongsian yang ditulis oleh adik kepada pesakit tersebut, kakaknya itu mahu mengeluarkan caruman dalam akaun pertama yang mempunyai baki tabungan kurang RM10,000 bagi menampung kos rawatan.

Juteru itu, pihak keluarga pesakit tersebut meminta pihak pegawai KWSP untuk membuat lawatan ke rumah bagi mendapatkan cop jari secara manual dan pengesahan diri pencarum kerana pesakit tidak mampu bangun.

Walau bagaimanapun, permintaan tersebut ditolak oleh pegawai KWSP berkenaan dan meminta pencarum untuk hadir ke pejabat juga bagi menyelesaikan urusan tersebut.

Isu tersebut menjadi tular dan menerima respon kurang senang daripada pelbagai pihak terutamanya dikalangan netizen.

Susulan penularan isu tersebut, pihak KWSP telah tampil membuat permohonan maaf melalui laman Facebook dan Twitter mereka berkenaan perkara itu.

Kumpulan Wang Simpanan Pekerja (KWSP) ambil maklum mengenai berita yang sedang tular berkaitan pengalaman perkhidmatan dari salah seorang ahli KWSP di Johor Bahru.

Kami amat kesal dan mohon maaf atas pengalaman kurang menyenangkan yang dialami ahli tersebut dan keluarganya.

— KWSPMalaysia (@KWSPMalaysia) December 22, 2019

Melalui kenyataan itu juga, pihak KWSP menyatakan akan menggunakan pengalaman kali ini untuk memperbaiki proses yang sedia ada supaya dapat memberikan perkhidmatan yang lebih baik.

Dikepilkan beberapa artikel berkenaan KWSP yang menarik untuk dijadikan bahan bacaan anda. Klik pautan di bawah untuk bacaan lanjut.

Simpanan Konvensional KWSP Diumumkan Dengan Dividen 6.15% Bagi Tahun 2018

Akaun 55 Kekal, KWSP Perkenal Akaun Emas Pula


KWSP Umum Butiran Penuh Permohonan Untuk Pengeluaran Khas RM10,000

Sebelum ini, Kerajaan Malaysia bersetuju membenarkan pengeluaran khas Kumpulan Wang Simpanan Nasional (KWSP) sebanyak RM10,000 khusus buat para pencarum.

Terbaharu, KWSP telah mengumumkan langkah untuk mengeluarkan RM10,000 bagi memudahkan permohonan para pencarum. Para pencarum KWSP boleh membuat permohonan melalui portal pengeluarankhas.kwsp.gov.my yang boleh diakses melalui aplikasi i-Akaun mulai 1 April 2022.

.@KWSPMalaysia umum cara keluarkan rm10,000 pic.twitter.com/iSwgAcX2h3

— Ibrahim Sani (@ibrahimsaninet) March 29, 2022

Sedia maklum, permohonan pengeluaran ini hanya terbuka kepada ahli di bawah umur 55 tahun dan pembayaran akan dibuat dalam satu bayaran serta dikreditkan ke dalam akaun bank simpanan atau semasa ahli.

Untuk pengetahuan anda, permohonan pengeluaran khas ini akan bermula pada 1 April 2022 dan ditutup pada 30 April. Semakan status permohonan pula boleh dilakukan pada 9 April 2022 dan pembayaran akan bermula pada 20 April 2022.

Bagi anda yang terlepas pengumuman tersebut, klik pautan di bawah untuk ketahui lanjut.

Kerajaan Malaysia Bersetuju Benarkan Pengeluaran Khas KWSP Sebanyak RM10,000

2 Kaedah Bersihkan Akaun KWSP Anda Daripada Riba


KWSP Umum Dividen 5.45% Bagi Simpanan Konvensional, Agihan Terendah Sejak 2008

Seperti yang mungkin ramai daripada anda sedia maklum, hari ini merupakan hari dimana Kumpulan Wang Simpanan Pekerja (KWSP) mengumumkan jumlah agihan dividen buat para pencarum bagi tahun 2019.

Baru sahaja dipaparkan tadi secara rasmi di laman web rasmi KWSP, agihan dividen KWSP bagi simpanan kovensional diumumkan dengan dividen 5.45% manakala simpanan shariah menerima dividen 5%.

Pengumuman yang dibuat ini turut menimbulkan pelbagai reaksi di kalangan netizen. Tidak kurang juga mereka yang membandingkan prestasi KWSP sejak beberapa tahun terakhir ini.

Untuk pengetahuan, jumlah dividen yang diumumkan bagi tahun 2019 ini merupakan dividen terendah bagi simpanan konvensional sejak tahun 2008. Berikut merupakan rekod dividen KWSP bagi tahun 1999 sehingga 2017.

Pada tahun lalu, KWSP berjaya mengumumkan penawaran dividen sebanyak 6.15% buat para pekerja. Kami kongsikan juga agihan dividen ASB yang hangat dibincangkan sejak diumumkan.

ASB Umum Dividen 5.5 Peratus, Agihan Terendah Sejak 1990


KWSP Umum Dividen Konvensional 5.35 Peratus Dan Simpanan Syariah Sebanyak 4.75 Peratus

Lama menjadi teka-teki buat para pencarum Kumpulan Wang Simpanan Pekerja (KWSP), hari ini mejadi saksi apabila kadar dividen diumumkan di mana simpanan konvensional menerima dividen sebanyak 5.35% manakala simpanan syariah pula menerima dividen sebanyak 4.75%.

Berdasarkan jumlah saiz dana, dilaporkan simpanan konvensional bernilai sebanyak RM45.44 bilion manakala simpanan syariah pula bernilai RM5.7 bilion yang sekaligus menjadikan jumlah simpanan keseluruhan bagi tahun 2022 adalah sebanyak RM51.14 bilion.

Setakat 31 Disember 2022, KWSP merekodkan jumlah pendapatan pelaburan kasar lebih rendah sebanyak RM55.33 bilion, berbanding RM68.89 bilion pada 2021, didorong oleh ketidaktentuan pasaran dan penilaian pasaran ekuiti dan pendapatan tetap yang lebih lembab.

Ketua Pegawai Eksekutifnya, Datuk Seri Amir Hamzah berkata, di sebalik kemelesetan pasaran global yang berterusan pada 2022, portfolio pelaburan KWSP kekal berdaya tahan dalam mendepani cabaran kemelesetan ini dengan impak yang minimum.

Difahamkan pembayaran sebanyak RM51.14 bilion ini akan memanfaatkan lebih daripada 15 juta ahli KWSP, termasuk ahli daripada sektor tidak formal yang berdaftar dengan i-Saraan, iaitu sebuah program caruman sukarela berasaskan insentif.

Tahun kewangan 2022 menyaksikan pertumbuhan global yang lebih perlahan dan kenaikan kadar inflasi yang tinggi, ditambah dengan pengetatan dasar monetari oleh bank pusat utama untuk mengekang tekanan inflasi.

Pasaran pendapatan tetap juga gagal mencatatkan prestasi yang baik apabila indeks bon merekodkan pulangan negatif untuk tahun yang sama, sebahagian besarnya disebabkan oleh hasil bon yang tinggi berikutan kenaikan kadar faedah Rizab Persekutuan Amerika Syarikat yang berterusan.

Ketidakstabilan geopolitik juga adalah faktor utama mempengaruhi pergerakan pasaran, dengan pencerobohan Rusia ke atas Ukraine yang telah melonjakkan harga komoditi, ditambah dengan pergolakan antara Amerika Syarikat dan China.


Lelaki Ini Mencipta Kaedah Belajar Al-Quran Walaupun Cacat Fizikal

Di Nusantara, kaedah Iqra’ adalah antara kaedah belajar Al-Quran yang paling banyak digunakan.

Namun tahukah anda, pengasas kaedah Iqra’ sebenarnya adalah seorang yang tidak sempurna fizikal?

Beliau adalah seorang yang cacat fizikal sejak zaman kanak-kanak lagi.

Namun, ia tidak mematahkan semangatnya untuk memberi sumbangan kepada pendidikan Al-Quran.

Mari kita baca catatan mengenai beliau. Teruskan bacaan anda.

“Barangsiapa yang membaca satu huruf daripada al- Quran maka baginya satu kebaikan, satu kebaikan menyamai dengan sepuluh pahala.

Aku tidak bermaksud : Alif , Lam , Mim ialah satu huruf, tetapi Alif satu huruf, Lam satu huruf dan Mim satu huruf”.

Satu huruf. Kita bukan cerita tentang satu surah, tetapi pelajaran di sebalik satu huruf.

Apatah lagi pahala satu ayat, satu juzu’, satu surah, sekali khatam Al-Quran.

Pastinya tidak terhitung pahala yang Allah beri.

Salah seorang insan yang cukup fokus dalam mendidik Al-Quran kepada umat ialah Kyai Haji As’ad bin Humam dari Kotagede Yogyakarta, Indonesia.

Beliau adalah pengasas kepada methodologi pembelajaran kaedah Iqra’.

Antara negara yang menggunakan kaedah ini adalah Indonesia, Malaysia, Brunei dan banyak lagi.

Beliau merupakan anak kedua daripada tujuh adik-beradik.

KH. As’ad Humam bukanlah seorang yang berpendidikan tinggi.

Sejak kecil, beliau diserang penyakit Osteoartritis.

Osteoartritis adalah penyakit radang sendi yang menyerang seluruh tulang belakangnya.

Ini menyebabkan beliau tidak mampu bergerak bebas dan beribadat dengan baik.

Beliau tidak mampu sujud dan rukuk dengan sempurna.

Kecacatan fizikal ini memerlukan beliau untuk mendapatkan rawatan di Rumah Sakit Bethesda Yogyakarta selama satu tahun setengah.

KH. As’ad Humam berpeluang untuk berguru dengan KH. Dachlan Salim Zarkasyi.

KH. Dachlan Salim Zarkasyi adalah salah seorang alim di Indonesia ketika itu dan pengasas kepada kaedah Qiroati.

Seterusnya dengan inisiatif sendiri beliau telah menganalisa, mengkaji dan menemui beberapa cara baru.

Beliau berusaha memperbaiki dan memudahkan orang dewasa mahupun kanak-kanak untuk mempelajari ilmu Al-Quran.

Namun ia tidak mematahkan semangat beliau.

Beliau tekad untuk memperjuangkan ilmu yang beliau ada demi memandaikan umat dan rakan seagama.

Akhirnya, KH As’ad Humam telah bekerjasama dengan Kumpulan Tadarrus Angkatan Muda Masjid dan Mushalla Yogyakarta.

Mereka menyusun silibus cepat belajar membaca Al-Qur’an yang kini dikenali sebagai kaedah Iqra.

Kaedah Iqra terdiri daripada 6 jilid buku nipis yang mudah dibawa kemana sahaja dan bersifat interaktif.

Buku ini juga sesuai diguna pakai untuk setiap peringkat umur.

Malah, kini kanak-kanak seawal umur 4 dan 5 tahun sudah mula mengenal Al-Quran dengan menggunakan kaedah Iqra ini.

Sebaik-baik amalan adalah orang yang belajar dan mengajarkan al-Quran.

Daripada Osman Bin ‘Affan r.a. telah berkata: Rasulullah S.A.W. bersabda :

“Sebaik manusia di antara kamu orang yang mempelajari al-Quran dan mengajarnya kepada orang lain”.

KH. As’ad Humam mengakhiri hayatnya pada umur 63 tahun.

Beliau meninggal dunia di bulan mulia – Bulan Ramadhan pada 2 Februari 1996 di tempat kelahirannya, Kotagede Yogyakarta.

Beliau telah meninggalkan warisan ilmu Al-Quran yang memberi impak yang besar kepada umat Islam dunia.

Daripada Abdullah Bin ‘Umru Bin Al ‘As r.a. Nabi Muhammad S.A.W. bersabda :

“Satu masa nanti akan dikatakan kepada orang yang membaca al-Quran: Bacalah, perbaikkilah dan perelokkanlah bacaan al-Quran sepertimana engkau memperelokkan urusan di dunia,
Sesungguhnya tempat engkau akan ditentukan di akhir ayat yang engkau bacakan”.

Hari ini, berapa ramai orang sudah mula pandai membaca Al-Quran hanya kerana kaedah Iqra’ yang telah diperjuangkannya suatu masa dahulu.

MasyaAllah, semoga pahala itu terus menjadi saham akhiratnya di hari perhitungan kelak.

Dari Abu Hurairah r.a. bahawa Nabi Muhammad s.a.w. bersabda:

“Apabila seorang manusia mati, putuslah (tulisan pahala) amalan (setakat itu) Kecuali tiga perkara (yang akan berlanjutan tulisan pahalanya) iaitu sedekah jariah atau ilmu memberi kepada yang faedah orang lain atau anak yang soleh yang berdoa untuknya.”


6 Perkara Yang Bakal Buat Bisnes Restoran Lingkup Sebelum 3 Tahun

Kalau tiada ilmu jangan nak ‘try-test’ buka restoran. Lesap semuanya nanti. Orang yang cenderung buka restoran kerana ada duit, kemungkinan besar akan kecundang sebelum 3 tahun (restorannya hidup segan mati tak mahu atau tutup terus), apalagi jenis manusia yang tak mahu belajar.

Kenapa saya kata begitu? Saya nak cerita sikit tentang pengalaman dan pemerhatian saya yang menjadikan perkara ini terjadi.

Buka restoran modalnya besar. Bajet renovasi dan peralatan mungkin selesai tetapi bajet lain ada sediakan? Termasuklah bajet rolling untuk 6 bulan survive. Bajet promosi dan marketing belum masuk lagi.

Biasanya orang yang berduit buka restoran akan delivery banyak benda kepada ‘orang harapan’ untuk aturkan segalanya. Mungkin towkey ambil tugas dalam pembelian (kononnya control dan jaga bajet). Perkara lain dia tak jaga.

3. Tidak Sediakan ‘Cara Kerja’ Atau SOP.

Semua main sekali arah sahaja. Kalau dapat pekerja berpengalaman mungkin OK sikit tetapi apabila dapat orang baru, letih mengajarnya dan banyak pembaziran tenaga dan waktu berlaku.

Bisnes restoran tak perlu tamak sangat, bila dah dikuasai benda ini, bersedialah untuk menanggung risiko. Tamak yang macam mana? Boleh jadi nak sediakan semua lauk.

Menu ala carte ada, buffet pun ada. Semua nak sedia. Mungkin juga dia buat 2+1. Restoran dibuka, katering diambil tetapi tim tak kuat.

Kebanyakan orang berduit ini jenis yang bercita-cita dan bernafsu besar. Apabila restorannya sudah mulai tumbuh mekar datanglah ‘idea’ hendak buka cawangan baru lagi. Tak salah, tapi tanya diri dulu. Bersediakah saya?

Ini antara penyakit paling banyak saya temui. Tanpa ilmu, pengetahuan kita setakat yang kita tahu dan belajar saja sedangkan ilmu pengurusan restoran ini luas dan kena ‘upgrade’-kan selalu.

Bila ilmu sampai batas siling anda kena tambah lagi atau gajikan orang yang lebih pengetahuannya dari anda.

Rasa lega bila bacanya dan membantu persediaan buka restoran anda nanti?

Simpan nota ini dalam minda anda atau share supaya orang lain pun boleh membacanya.


Kylie Jenner Dijangka Jadi Billionaire Paling Muda Di Amerika Syarikat

Selebriti dan bintang realti televisyen Kylie Jenner baru-baru ini diumumkan sebagai 60 usahawan wanita paling berjaya di Amerika Syarikat melalui majalah terkenal Forbes. Beliau dilaporkan bakal bergelar jutawan bertaraf billionaire termuda atas usaha sendiri di susulan kejayaan syarikat kosmetik miliknya yang dilancarkan dua tahun lalu.

Menurut laporan dari majalah Forbes, Jenner, 20, yang juga adik tiri bintang realiti kepada Kim, Khloe dan Kourtney Kardashian, telah menubuhkan Kylie Cosmetics pada 2016, yang menjual kit gincu bibir bernilai AS$29 (RM117) dan beliau berjaya mencatatkan jualan lebih AS$630 juta (RM2.54 bilion+-).

How 20-year-old Kylie Jenner built a $900 million fortune in less than 3 years:https://t.co/PtJG2vfl3k #SelfMadeWomen pic.twitter.com/JLDtlir40k

Forbes telah mengabungkan kesemua pendapatan beliau iaitu yang diperoleh dari program televisyen, tajaan, pengiklanan dan dividen selepas cukai syarikat miliknya, Kylie dipercayai bernilai AS$900 juta (RM3.63 bilion+-). Kylie juga dipercayai bakal menjadi billionaire termuda sedikit masa sahaja lagi.

Semasa temubual dengan Forbes Kylie juga mendedahkan kejayaan beliau disebabkan media sosial.”Media sosial adalah satu platform yang amat menakjubkan. Ia memberi saya akses yang mudah kepada peminat dan pelanggan.”


Kylie Jenner Diumum Duta Baharu adidas

Bintang personaliti terkenal Kylie Jenner telah membuat pengumuman beliau telah meryertai sebagai duta baru untuk jenama sukan terkenal dari Jerman iaitu adidas.

Beliau membuat pengumuman ini menerusi laman instagram beliau di IG Stories dengan pos gambar beliau bersama kasut adidas Falcon “So excited to announce that I am officially an adidas Ambassador.” Sebelum ini, beliau menjadi duta untuk PUMA pada tahun 2016 dan ia dapat tentangan dari Kanye West yang merupakan pereka kasut YEEZY adidas dan pada masa yang sama merupakan abang ipar kepada Kylie.

@hypebeastkicks: @kyliejenner has officially joined team @adidas.

A post shared by  HYPEBEAST (@hypebeast) on Aug 28, 2018 at 11:42am PDT

Ini mungkin salah satu strategi adidas untuk mengumpulkan kesemua ahli keluarga Jenner untuk mengembangkan dan mengukuhkan lagi jenama ini kepada peminat. Ianya satu langkah yang baik untuk adidas kerana pengaruh keluarga ini yang sangat hebat di seluruh dunia.

A post shared by  Kylie (@kyliejenner) on Aug 16, 2018 at 9:55am PDT


Kylie Jenner Mengatasi Mark Zuckerberg Sebagai Bilionair Termuda

Sebut sahaja Kylie Jenner pasti anda tahu akan beliau yang terkenal kerana kekayaan dan kejayaan beliau. Berikutan beliau memiliki empayar sendiri iaitu Kylie Cosmetics, jenama pakaian dan lain-lain yang bernilai $900 juta pada usia 21 tahun menjadikan beliau wanita terkaya di Amerika Syarikat. Aset yang dimiliki Kylie Jenner pada ketika adalah melebihi USD1 bilion.

Untuk pengetahuan anda, hal tersebut diumumkan syarikat Forbes dan Kylie Jenner telah menggantikan pengasas Facebook Mark Zuckerberg sebagai individu paling muda dalam sejarah bergelar bilionaire. Malah, beliau di ranking ke 2,057 sebagai orang paling kaya di dunia ketika ini.

Menurut Forbes, Kylie merupakan satu-satunya individu yang berjaya menempa nama dengan produk kosmetik, Kylie Cosmetics. Malah, 15,000 lip kit yang dikeluarkan Kylie sebelum ini berjaya terjual dalam masa kurang dari satu minit.

The 71 youngest billionaires in the world are worth a collective $299 billion—up from $265 billion last year https://t.co/X0YPTJFrRa #ForbesBillionaires pic.twitter.com/wWDKH1zaCa

wow. i can’t believe I’m posting my very own @forbes cover. thank you for this article and the recognition. I’m so blessed to do what i love everyday. i couldn’t have dreamt this up! #KylieCosmetics

A post shared by  Kylie (@kyliejenner) on Jul 11, 2018 at 7:00am PDT


Kylie Jenner Sewa Kapal Kontroversi ‘Equanimity’ Untuk Sambut Hari Lahir Ke-22

Kylie Jenner dikhabarkan telah menyewa kapal mewah Equanimity yang telah dijenamakan semula kepada Tranquility. Dikhabarkan beliau menyewa kapal mewah tersebut untuk menyambut hari lahirnya yang ke-22.

Kylie telah menyewa kapal mewah tersebut pada harga RM5.1 juta seminggu dan Kylie akan berlayar sepanjang laut Mediterranean pada majlis hari lahirnya 10 Ogos ini.

A post shared by  Kylie ✨ (@kyliejenner) on Jul 15, 2019 at 8:18pm PDT

Untuk pengetahuan anda, kapal mewah tersebut merupakan kapal mewah milik ahli perniagaan kontroversi Jho Low sebelum ianya dibeli oleh Genting Malaysia Bhd yang telah membeli kapal mewah tersebut pada harga RM523 juta pada bulan April yang lalu.

Walaupun berdepan kontroversi, ianya bukan halangan untuk selebriti luar menyewa kapal mewah ini. Pastinya sambutan hari lahir Kylie akan menjadi sambutan yang unik dan mewah berikutan kecanggihan kapal mewah Tranquility ini.

Baca lagi: Genting Tukar Nama Equanimity Kepada ‘Tranquility’